Αγορά νέου αυτοκινήτου - VolvoClub\n34 δημοσιεύσεις • Σελίδα 1 από 1\nΔημοσίευσηαπό themis » 26 Δεκ 2014, 16:44\nΕίμαι νέο μέλος και γράφτηκα στο φορουμ στην προσπάθεια μου να αποφασίσω για την επιλογή του μελοντικού μου αυτοκινήτου.\nΕίμαστε 3 μελής οικογένεια προς το παρόν, κοιτάζω για diesel, με έμφαση στην αξιοπιστία, την ασφάλεια, και τις ικανοποιητικές επιδόσεις. Σε όλα αυτά έρχεται να κουμπώσει και το κόστος αγοράς και συντήρησης.\nΜε τα πολλά έχω φτάσει να βλέπω 2 αυτοκίνητα στην τελική λίστα, το ένα είναι το v40 d2 Cross Country και το άλλο το Audi Α3 1,6 tdi sportsback.\nΕπειδή φαντάζομαι οτι κι άλλα μέλη του forum πέρασαν από αυτό το στάδιο οποιαδήποτε γνώμη / πληροφορία σχετικά με τα πλεονεκτήματα του Volvo θα με βοηθήσουν πολύ!\nΓνωρίζοντας οτι στο φόρουμ αυτό θα διαβάσω απόψεις που κλίνουν στην μια κατεύθυνση έχω θέσει το ίδιο ερώτημα και στο αντίστοιχο φόρουμ του άλλου μοντέλου για να έχω όλες τις πιθανές απόψεις.\nΔημοσίευσηαπό mco » 26 Δεκ 2014, 19:17\nΝα κοιτάξεις πιο σου αρέσει πιο πολύ.\nΑνταλλακτικά κλπ είναι τα ίδια, είχα vw. Ένα κλικ καλύτερη ποιότητα το Α3 τίποτα παραπάνω.\nΌποιο σε βολεύει περισσότερο από χώρους κλπ αυτό να αγοράσεις.\nΑπό τιμές τι διαφορές έχουν;\nΔημοσίευσηαπό Thanosgr » 26 Δεκ 2014, 19:28\nΚαλος ηρθες και ελπιζω να μεινεις μονιμα στο club!\nΠολυ καλες και ευστοχες ερωτησεις.\nΜε λιγα λογια: Βρες μου ενα αυτοκινητο ανεξαρτήτου κατηγοριας που εδω και τρια σχεδον χρονια να εχει πλησιασει το V40 στα τεστ ασφαλειας!!!\nΟσο για το κοστος συντηρισεις δεν εχεις παρα να ρωτησεις ο ιδιος ανα ποσα χλμ και ποσο το σερβις τους.\nΟσο αφορα την αξιοπιστια, το autobild (π.χ.) φερνει την Volvo τριτη μετα απο Toyota και Mazda, πριν απο τους Κορεατες με τον πρωτο ευρωπαιο μετα... καπου στο βαθος (συμπεριλαμβανομενων των Γερμανων), ε νομιζω οτι κατι συμαινει αυτο.\nΤωρα για την τιμη δες μονος σου και συγκρινε.\nΠοσα χλμ το χρονο κανεις, που και πως.\nΕισε σιγουρος οτι θελεις ντιζελ?\nΤα ντιζελ δεν κανουν για λιγα και κοντινα χλμ, θα εχεις θεματα.\nΔημοσίευσηαπό themis » 26 Δεκ 2014, 23:59\nΑπό χώρους το Volvo υστερεί στο πορτ μπαγκαζ μου φάνηκε όμως καλύτερο στους πίσω επιβάτες γιατί δεν έχει το εξόγκωμα του A3 στη μέση στα πόδια και επίσης η άνεση στην καμπίνα μου φάνηκε ανώτερη από του A3.\nΤο κόστος συντήρησης από οτι μου είπαν στις 2 αντιπροσωπείες είναι πάνω κάτω το ίδιο (ισχύει;) . Με τη διαφορά ότι το Α3 έχει 5ετή εργοστασιακή εγγύηση ενώ στο volvo 2ετή κ πρέπει να πληρώσεις για την επέκταση από τη Mapfre... Δεν ξέρω τι παίζει από αξιοπιστία το Volvo σε σύγκριση με το Audi.\nΓια την ασφάλεια δεν υπάρχει συζήτηση. Volvo . και -\nΣτις τιμές το volvo είναι πιο οικονομικό η αλλιώς με τα ίδια χρήματα του Α3 παίρνω πιο πλούσιο εξοπλισμό στο V40.\nΣτην οδήγηση το A3 ήταν πιο νευρικό και πιο σβέλτο σε επιτάχυνση ενώ το V40 πιο στιβαρό και ξεκούραστο. Ένιωσα ότι ο D2 δεν είναι πολύ άνετος με το αμάξωμα.\nΜπορώ να βρω κάπου συγκριτικά επιδόσεων των 2 η έστω τις ρεπριζ του V40 σε νούμερα;\nΕπίσης το Α3 είναι Euro 6 εγώ το v40 είναι Euro 5. Πόσο σημαντικό είναι αυτό;\nΑυτά είναι τα δικά μου συμπεράσματα μέχρι τώρα έχοντας αφιερώσει πολλή ώρα στις αντιπροσωπείες και διαβάζοντας.\nΑναμένω σχόλια σας\nΔημοσίευσηαπό themis » 27 Δεκ 2014, 00:07\nThanosgr έγραψε: Ποσα χλμ το χρονο κανεις, που και πως.\nΚάνω περίπου 15000 χλμ το χρόνο τα περισσότερα στην πόλη με καθημερινή χρήση είτε για τη δουλειά η για την οικογένεια. Πιστεύεις πως θα με κάλυπτε η βενζίνη;\nΔημοσίευσηαπό vrestas » 27 Δεκ 2014, 02:27\nΜιας και το εχεις ψαξει πες μας τι αγοραζεις σε volvo και τι σε audi και με ποσα χρηματα,τι εκδοσεις και ποσα χρηματα εισαι διατεθημενος να δωσεις.\nΔημοσίευσηαπό Thanosgr » 27 Δεκ 2014, 11:19\nthemis έγραψε: Κάνω περίπου 15000 χλμ το χρόνο τα περισσότερα στην πόλη με καθημερινή χρήση είτε για τη δουλειά η για την οικογένεια. Πιστεύεις πως θα με κάλυπτε η βενζίνη;\nΛοιπον τα ντιζελ δεν θελουν μικρες διαδρομες, δλδ, πρωι κρυο βαζεις μπροστα πας 2 - 3 τετραγωνα παρακατω τα παιδια σχολειο και πισω, το ιδιο και το μεσημερι.\nΑυτο ειναι προβλημα σε εναν ντιζελ, θα τρεχεις "καθε τρεις και λιγο" στο συνεργειο να σου σβηνουν την ενδειξη που αναψε και να κανουν καθαρισμο τις καπνοπαγιδας (DPF).\nΑλλα και σε αυτο το VOLVO εχει ενα προβαδισμα, οπως και στο θεμα τις αξιοπιστιας οπως εγραψα ποιο πανω.\nΒεβαια ολα καταληγουν στο οικονομικο ΚΑΙ στο τι σου αρεσει εσενα.\nΤι να το κανω το καλυτερο αυτοκινητο στον κοσμο οταν δεν μου αρεσει (αισθητικα) και μου ειναι αδιαφορο οταν το οδηγω?\nΔημοσίευσηαπό mco » 27 Δεκ 2014, 12:11\nΓια 15000 δεν αξίζει να δώσεις τα παραπάνω χρήματα για το diesel\nΓια βενζίνη αλλάζουν τα δεδομένα...\nΤο Α3 με τον 1,2 με τα 105hp είναι μανούλα αν σκεφτείς ότι με έναν παράλληλο πάει 150hp...\nΔημοσίευσηαπό mco » 27 Δεκ 2014, 21:41\nΔιαβασε και αυτό\nhttp://www.autotriti.gr/data/news/previ ... 112227.asp\nΔημοσίευσηαπό themis » 28 Δεκ 2014, 22:43\nΣχετικά με την επέκταση εγγύησης που δίνει η volvo έχετε κάποια σχόλια;\nΔημοσίευσηαπό vrestas » 29 Δεκ 2014, 00:56\nΞέρεις πόσο κοστίζει και τι περιλαμβάνει?\nΔημοσίευσηαπό themis » 29 Δεκ 2014, 01:31\nΑν το κάνεις μέσα σε 1 μήνα από την αγορά του αυτοκινήτου πάει στα:\n264 για 1 επιπλέον έτος\n505 για 2 έτη\n785 για 3 επιπλέον έτη\nΑν την κάνεις πιο μετά πάει παραπάνω το κόστος.\nΓια το τι καλύπτει δεν με έχουν ενημερώσει ακόμα.\nΔημοσίευσηαπό mco » 29 Δεκ 2014, 17:33\nΥπάρχει και η εναλλακτική να νοικιάσεις και τα 2 και να έχεις πιο ολοκληρωμένη εικόνα .\nΠιο καλά να χάσεις 150 ε πχ για το ενοίκιο παρά να πάρεις κάτι και να το μετανιώσεις μετά.\nΔεν μας είπες οι Vagιτες τι σου είπαν ? ανέφεραν τπτ για βλάβες\nΔημοσίευσηαπό themis » 30 Δεκ 2014, 02:24\nmco έγραψε: Υπάρχει και η εναλλακτική να νοικιάσεις και τα 2 και να έχεις πιο ολοκληρωμένη εικόνα .\nΝαι αναφέρθηκαν διάφορα προβλήματα κινητήρα αλλά και σε άλλα μέρη του αμαξώματος. Μερικά ήταν και σημαντικά. Ο νέος κινητήρας βέβαια δεν έχει δοκιμάσει ακόμα αλλά τον οδήγησα και είναι αρκετά σβέλτος και αθόρυβος. Και είναι και Euro 6.\nΔημοσίευσηαπό mco » 30 Δεκ 2014, 11:11\nΓιατί να πας σε diesel τα χλμ που κάνεις είναι λίγα, δες και το 1,2 tsi.\nΔημοσίευσηαπό themis » 30 Δεκ 2014, 21:38\nΜε αυτά που έχω διαβάσει ως τώρα έχω απομακρυνθεί πολύ από το Audi κυρίως λόγω της αξιοπιστίας αλλά και της αρκετά υψηλότερης τιμής του.\nΠήρα σήμερα μια πολύ καλή προσφορά και μάλλον αύριο πάω να το κλείσω. Λόγω κλεισίματος χρόνου οι αντιπρόσωποι κάνουν καλές προσφορές.\nΈκδοση Cross Country Livstyl, D2 με Bliss αισθητήρα βροχής, T-tec, μεταλλικό χρώμα.\nΝομίζω πως με αυτά είναι OK το αυτοκινητάκι.\nΣε χρώμα έχουμε καταλήξει στο Bright Silver με την μαύρη ζάντα 17' .\nΔημοσίευσηαπό Thanosgr » 30 Δεκ 2014, 22:32\nΚαλος ηρθες λοιπον στο club και επισημα!!!\nΔημοσίευσηαπό mco » 31 Δεκ 2014, 00:41\nΠολύ ωραίος συνδυασμός! Πιστεύω και με ένα φιμε θα γ@@@@!!!\nΔημοσίευσηαπό themis » 31 Δεκ 2014, 17:41\nΕυχαριστώ! Μόλις τελείωσα με τα διαδικαστικά στο Σφακιανάκη και πλέον μένει να το παραλάβω κατά τα τέλη Φλεβάρη αν όλα πάνε καλά.\nΔημοσίευσηαπό panos89 » 31 Δεκ 2014, 18:31\nthemis έγραψε: Ευχαριστώ! Μόλις τελείωσα με τα διαδικαστικά στο Σφακιανάκη και πλέον μένει να το παραλάβω κατά τα τέλη Φλεβάρη αν όλα πάνε καλά.\nΩραίος! Σωστός! Άντε, υπομονή τώρα!\nΔημοσίευσηαπό mco » 31 Δεκ 2014, 21:15\nΜε το καλό η παραλαβή!!!\nΓιατι θέλουν τόσες μέρες ετοιμοπαράδοτο δεν είναι ?\nΔημοσίευσηαπό giorgosz » 31 Δεκ 2014, 22:01\nΚαι εγώ έκανα παραγγελία πριν 15 μέρες και μου είπαν για τέλη Φεβρουαρίου!\nΜακάρι να έρθει και νωρίτερα!\nΔημοσίευσηαπό themis » 01 Ιαν 2015, 01:54\nΔεν είναι ετοιμοπαράδωτο γιατί έχει μερικά extra. Καλό Μάρτη μάλλον το κόβω. Ελπίζω τουλάχιστον να μην έχω κανένα πρόβλημα άλλης φύσης στην παράδοση.\nΔημοσίευσηαπό themis » 01 Ιαν 2015, 23:30\ngiorgosz έγραψε: Με το καλό!!\nΕυχαριστώ! Επίσης με το καλό να το δεχτείς!\nΕγγραφή: 10 Δεκ 2014, 21:54\nΔημοσίευσηαπό stefanosd » 13 Ιαν 2015, 19:32\nΚαλησπερα και απο μενα.Εχω παραγγειλει το V40 D2 Livstyl απο επισημο εμπορο-εισαγωγεα στην Αθηνα τελος Νοέμβρη.Το αυτοκινητο μου ειπαν οτι θα ειναι Ελλαδα πρωτο 15ημερο Φεβρουαρίου και παραδοση μετα απο 10 ημέρες.Η απορια μου ειναι η εξης...εχω σκοπο να πληρωσω το αυτοκινητο μετρητοις και ο πωλητης μου ειπε οτι θα ηθελε η εξοφληση να εχει γινει μια εβδομαδα πριν την παραδοση...εχω δωσει ηδη προκαταβολη 2000 ευρω και μου φαινεται λιγο τραβηγμενο να εξοφλησω πριν την παραδοση...με καθυσηχαζει λιγο η ιδεα οτι ειναι απο τους μεγαλυτερους εμπορους τις αγορας ...τι λετε να προτεινω??ευχαριστω προκαταβολικα!!\nΔημοσίευσηαπό mco » 13 Ιαν 2015, 21:23\nstefanosd έγραψε: Καλησπερα και απο μενα.Εχω παραγγειλει το V40 D2 Livstyl απο επισημο εμπορο-εισαγωγεα στην Αθηνα τελος Νοέμβρη.Το αυτοκινητο μου ειπαν οτι θα ειναι Ελλαδα πρωτο 15ημερο Φεβρουαρίου και παραδοση μετα απο 10 ημέρες.Η απορια μου ειναι η εξης...εχω σκοπο να πληρωσω το αυτοκινητο μετρητοις και ο πωλητης μου ειπε οτι θα ηθελε η εξοφληση να εχει γινει μια εβδομαδα πριν την παραδοση...εχω δωσει ηδη προκαταβολη 2000 ευρω και μου φαινεται λιγο τραβηγμενο να εξοφλησω πριν την παραδοση...με καθυσηχαζει λιγο η ιδεα οτι ειναι απο τους μεγαλυτερους εμπορους τις αγορας ...τι λετε να προτεινω??ευχαριστω προκαταβολικα!!\nΈτσι γίνεται πρώτα εξόφληση και μετά πινακίδες.\nΔημοσίευσηαπό Kristianstad » 13 Ιαν 2015, 23:03\nΜάλλον έτσι λειτουργεί η αγορά - και εμένα με ανησύχησε αυτό.\nΕΠίσης μαζί θα παραλάβουμε και εγώ τέλη Νοέμβρη έκλεισα.\nΕίχες κανένα νεότερο για άφιξη;\nΔημοσίευσηαπό stefanosd » 13 Ιαν 2015, 23:25\nΔεν εχω ρωτησει..Περιμενω να μπει ο Φεβρουαριος για να ρωτησω,,\nΔημοσίευσηαπό Kristianstad » 14 Ιαν 2015, 00:41\nΜου ειχε πει παραγωγη δευτερη εβδομαδα ιανουαριου.\nΔημοσίευσηαπό myLivstyl » 14 Ιαν 2015, 14:29\nΌταν έρθει το αυτοκίνητο με το καλό, θα πας πρώτα να το δεις, να δεις ότι είναι έτσι όπως το παρήγγηλες και μετά το εξοφλείς. Μου το είχαν προτείνει από μόνοι τους στην αντ/πία που το πήρα εγώ (Σαρ.) και αυτό έκανα.\nΔημοσίευσηαπό stefanosd » 14 Ιαν 2015, 16:31\nΕπειδή η τελευταία φορα που έκανα αγορά αυτοκινητου ηταν πριν 15 χρόνια και δεν θυμάμαι πως είχε γινει η διαδικασία ,σκεφτόμουν μηπως αφήσω γυρω στα 5000 υπόλοιπο για την ημέρα της παράδοσης...χωρίς να εχω ακούσει το παραμικρό για τον εισαγωγέα ,οσο αφορα την αξιοπιστία του,φοβαμαι μηπως τρενάρει η διαδικασια η ακόμη χειρότερο το κανόνι(τραβηγμένο σενάριο απο τσα μαλλια,αλλα τα λεφτα ειναι μαζεμένα με πολύ στέρηση)...Επαναλαμβάνω οτι δεν εχω ακουσει τιποτα για τον εισαγωγέα...\nΔημοσίευσηαπό mco » 14 Ιαν 2015, 17:31\nΚαλά κάνεις και φοβάσαι αλλά δυστυχώς δεν νομίζω να μπορείς να αφήσεις υπόλοιπο για μετά την ταξινόμηση .\nΤο πιο καλό είναι να πας να το δείς όταν έρθει και να το εξοφλήσεις τότε .\nΔημοσίευσηαπό Kristianstad » 14 Ιαν 2015, 18:09\nΣε κάτι τέτοιες περιπτώσεις δεν υποτίθεται ότι σε καλύπτει η μαμά εταιρεία;\nΔημοσίευσηαπό stefanosd » 14 Ιαν 2015, 18:30\nΔεν το γνωρίζω αυτο...


Ρωσία: Οι αρχές ασφαλείας στα ίχνη της «τηλεφωνικής τρομοκρατίας» - Rythmos - Greek Digital Radio\nΤο κύμα των απειλητικών τηλεφωνημάτων, που ξεκίνησε στις 11 Σεπτεμβρίου σε όλη της επικράτεια της Ρωσίας, μέσω των οποίων γίνονται προειδοποιήσεις ότι έχουν τοποθετηθεί βόμβες ή εκρηκτικοί μηχανισμοί σε δημόσια κτίρια, σιδηροδρομικούς σταθμούς, αεροδρόμια και εμπορικά κέντρα, συνεχίζεται με αμείωτη ένταση, με αποτέλεσμα να βρίσκονται σε πλήρη ετοιμότητα οι αρχές ασφαλείας, οι οποίες εκκενώνουν τους «δήθεν» στόχους, χωρίς ωστόσο να έχει επαληθευθεί καμία απειλή.\nΤο φαινόμενο αυτό το οποίο ο εκπρόσωπος Τύπου του Κρεμλίνου Ντμίτρι Πεσκόφ είχε χαρακτηρίσει «τηλεφωνική τρομοκρατία», άρχισε ήδη να προκαλεί αρκετά ερωτηματικά, ως προς την συχνότητα του και τις διαστάσεις που αποκτά. Σήμερα οι αρχές ασφαλείας της Μόσχας εκκένωσαν τα κτίρια στα οποία στεγάζονται οι διοικήσεις και διοικητικές υπηρεσίες σε διάφορες περιοχές της Μόσχας, όπου έσπευσαν για μία ακόμη φορά άνδρες της αστυνομίας με ειδικά εκπαιδευμένα στον εντοπισμό εκρηκτικών σκυλιά.\nΤο κύμα των απειλητικών τηλεφωνημάτων, που άρχισε στις 11 Σεπτεμβρίου σε διάφορες ρωσικές πόλεις, βρέθηκε στο απόγειο του στις 13 Σεπτεμβρίου , όταν μόνο στην Μόσχα έγιναν τηλεφωνήματα σε 100 κτίρια.\nΤο πρακτορείο TASS, επικαλούμενο δικές του πηγές, μεταδίδει ότι οι αρχές ασφαλείας εκτιμούν ότι πρόκειται για προγραμματισμένη δράση, την οποία έχει οργανώσει συγκεκριμένη ομάδα ατόμων.\nΣτα ρωσικά μέσα ενημέρωσης είχαν εμφανισθεί διάφορες εκδοχές, όσον αφορά την προέλευση των απειλητικών αυτών τηλεφωνημάτων. Σύμφωνα με μία από τις εκδοχές αυτές, τα τηλεφωνήματα προέρχονται από την Ουκρανία, καθώς και το 2014 είχαν γίνει παρόμοια τηλεφωνήματα και πάλι από την Ουκρανία.\nΜία άλλη εκδοχή αποδίδει τα απειλητικά αυτά τηλεφωνήματα σε άτομα που έχουν διασυνδέσεις με το «Ισλαμικό Κράτος». Ωστόσο σήμερα το πρακτορείο TASS επικαλούμενο δική του πηγή, μετέδωσε ότι οι «τηλεφωνικοί τρομοκράτες» εντοπίζονται και πραγματοποιούνται διάφορες επιχειρήσεις και ανακρίσεις προς την κατεύθυνση αυτή.


Κορωνοϊός- Θάνατος βρέφους 37 ημερών: Τα συλλυπητήρια του Κυριάκου Μητσοτάκη – Νοσοκομείο\nΘλίψη έχει προκαλέσει στο πανελλήνιο η είδηση του θανάτου από επιπλοκές του κορωνοϊού ενός βρέφους μόλις 37 ημερών.\nΣημειώνεται ότι το ωραίος εισήχθη στο νοσοκομείο στις 13/02/2021 και άφησε την τελευταία του πνοή χθες, Κυριακή 07/03/2021.\nΤα συλλυπητήρια του έδωσε με την σειρά του στην οικογένεια του βρέφους ο πρωθυπουργός, Κυριάκος Μητσοτάκης.\nΝωρίτερα, ο υπουργός Υγείας Βασίλης Κικίλιας αναφέρθηκε στην «αθώα ψυχούλα» που δεν άντεξε. Άλλωστε, ο ίδιος προ ημερών είχε κάνει γνωστό ότι παρακολουθεί καθημερινά την κατάστασή του και είχε εμφανιστεί συγκινημένος για το ότι ένα βρέφος βρισκόταν διασωληνωμένο.\n«Έσβησε σήμερα στο “Αγλαΐα Κυριακού”, το μικρότερο θύμα της νόσου Covid. Δυστυχώς, η αθώα αυτή ψυχούλα δεν άντεξε. Κουράγιο στην οικογένειά του»ανέφερε σε ανάρτησή του.\nnewstopΑγλαΐα ΚυριάκουβρεφοςΚορωνοϊόςΚυριάκος Μητσοτάκηςνεκρόνοσοκομείο\nΣέρρες: Βρέθηκε νεκρό κοριτσάκι 4,5 ετών


CC: Τι είναι τα Creative Commons;\nΤα Creative Commons είναι ένας μη κερδοσκοπικός οργανισμός που έχει ως βασικό στόχο την υποστήριξη του ανοικτού και προσβάσιμου διαδικτύου, καθώς και τη χρήση, διανομή και αξιοποίηση της γνώσης και της δημιουργικότητας, μέσω ελεύθερων αδειών.\nΙδρύθηκαν το 2001 από τους ειδικούς σε νομικά θέματα των τεχνολογιών πληροφορικής, επικοινωνιών και διαδικτύου και σε θέματα διανοητικής ιδιοκτησίας James Boyle, Michael Carroll και Lawrence Lessig, τον καθηγητή επιστήμης υπολογιστών του MIT Hal Abelson, τον δικηγόρο που εξελίχθηκε σε κινηματογραφιστή ντοκιμαντέρ και στη συνέχεια σε ειδικό σε νομικά θέματα του διαδικτύου, Eric Saltzman, και στο διαδικτυακό εκδότη δημοσίων κειμένων Eric Eldred. Επιστημονικοί συνεργάτες και φοιτητές στο Berkman Center for Internet & Society του Harvard Law School βοήθησαν στο ξεκίνημα της προσπάθειας και για τα δύο πρώτα χρόνια της ύπαρξής τους τα Creative Commons στεγάζονταν και απολάμβαναν τη γενναιόδωρη υποστήριξη του Center for Internet & Society στο Stanford Law School.\nΓια την προώθηση των στόχων των Creative Commons εργάζονται εθελοντές σε 70 χώρες, στις οποίες έχουν ήδη προσαρμοστεί οι άδειες Creative Commons. Τα Creative Commons International και οι εθελοντές επικεφαλείς των τοπικών ομάδων είναι ανεξάρτητες και ξεχωριστές οντότητες, ωστόσο συνεργάζονται και συνεισφέρουν εξίσου στην προώθηση της υιοθέτησης των αδειών και των εργαλείων που προσφέρουν τα Creative Commons.\nΗ ιδέα πίσω από τα Creative Commons είναι ότι ορισμένοι δημιουργοί μπορεί να μη θέλουν να εξασκήσουν όλα τα δικαιώματα πνευματικής ιδιοκτησίας που αυτοδικαίως αποκτούν από το νόμο.\nΤι συμβαίνει, λοιπόν, τότε;\nΤι μπορεί δηλαδή, να κάνει κάποιος δημιουργός που βγάζει μια φωτογραφία, ηχογραφεί ένα τραγούδι, δημοσιεύει ένα άρθρο στο διαδίκτυο και θέλει να μπορεί κάποιος άλλος να το επαναχρησιμοποιήσει, επεξεργαστεί, χωρίς να ζητήσει την άδεια;\nΟι άδειες Creative Commons αποτελούν έναν εύκολο και αξιόπιστο τρόπο να μετατραπεί ο αυστηρός νομικός όρος “υπό την επιφύλαξη παντός νομίμου δικαιώματος, σε “υπό την επιφύλαξη κάποιων δικαιωμάτων” (Some rights reserved) ή ακόμα και “χωρίς επιφύλαξη κανενός δικαιώματος” (No rights reserved).\nΠολλοί δημιουργοί έχουν συμπεράνει ότι η επιδίωξη ολοκληρωτικής προστασίας για τα δικαιώματα πνευματικής ιδιοκτησίας εμποδίζει τη διάδοση του έργου τους στο ευρύτερο δυνατό κοινό και δεν τους βοηθά να αποκτήσουν την αναγνώριση που επιθυμούν. Συγχρόνως, πολλοί επιχειρηματίες προτιμούν να επενδύουν σε καινοτόμα επιχειρηματικά μοντέλα, αντί της ολοκληρωμένης προστασίας των δικαιωμάτων πνευματικής ιδιοκτησίας, προκειμένου να εξασφαλίσουν καρπούς από την «επένδυση» τους σε δημιουργικότητα. Επιπλέον, ορισμένοι δημιουργοί αισθάνονται ικανοποίηση συνεισφέροντας και συμμετέχοντας σε μια δημιουργική κοινότητα διανόησης (intellectual commons). Ανεξάρτητα από το λόγο, είναι φανερό ότι πολλοί πολίτες του Διαδικτύου θέλουν να μοιράζονται με άλλους το έργο τους, καθώς και τη δυνατότητα άλλοι να επαναχρησιμοποιούν, να τροποποιούν και να διακινούν το ίδιο αυτό έργο.\nΤα Creative Commons στοχεύουν να βοηθήσουν τους ανθρώπους, που επιθυμούν το έργο τους να διαδίδεται ελεύθερα, μέσω της προσφοράς στο κοινό ενός συνόλου από άδειες χρήσης που παρέχονται χωρίς κόστος.\nΤελευταία τροποποίηση: Friday, 24 April 2020, 12:05 PM


Είδαμε τι κορμιά έφτιαξαν στην καραντίνα και ντραπήκαμε για λογαριασμό μας - RatPack.gr\nBODY | 12/04/2021\nΘα είμαστε ειλικρινείς. Εμείς δουλίτσα για το ταλαιπωρημένο μας κορμί δεν κάναμε μέσα στην καραντίνα. Ο ένας έπαιξε λίγο μπάσκετ, αλλά οι υπόλοιποι παίζαμε με τα χειριστήρια του Playstation. Και μην μας κράζετε γιατί ήταν από τις ελάχιστες απολαύσεις μέσα στην καραντίνα. Για να λέμε μεταξύ μας αλήθειες το ίδιο κάνατε και εσείς. Όχι όμως όλοι. Κάποιοι τα καταφέρατε υπέροχα.\nΓιατί η αλήθεια είναι πως όσο εμείς σπάγαμε νέο ρεκόρ στα video games και στις παραγγελίες delivery, κάποιοι αποφάσισαν να κάνουν δουλειά. Άνθρωποι που πραγματικά μεταμορφώθηκαν, που άφησαν πίσω τους κακές συνήθειες και δεν τους πήρε από κάτω ο καναπές. Που έβαλαν πρόγραμμα και αποφάσισαν να ακολουθήσουν διατροφή και γυμναστική και που τώρα κοιτάζεις τα αποτελέσματα τους και ζηλεύεις θανάσιμα.\nΕμείς αυτές τις μεταμορφώσεις τις μαζέψαμε, τις επιλέξαμε, τις βάλαμε στην άκρη και τις παρουσιάζουμε στις παρακάτω φωτογραφίες. Και τους αξίζουν συγχαρητήρια για το πείσμα τους και την πίστη τους σε αυτό που έκαναν. Χειροκρότημα από όλους μας.


Προσλήψεις υπαλλήλων από τον ΟΣΕ στον Έβρο μέσω ΑΣΕΠ – EVROS NEWS\nΣε προσλήψεις προσωπικού με την διαδικασία του ΑΣΕΠ θα προχωρήσει ο ΟΣΕ σε όλη την Ελλάδα, ανάμεσα τους και στην Αλεξανδρούπολη, με βάση όσα δημοσιεύθηκαν στην επίσημη ιστοσελίδα του.\nΣυγκεκριμένα, αναρτήθηκε η προκήρυξη για την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά εκατόν εξήντα (160) ατόμων στον ΟΣΕ, μέσω ΑΣΕΠ για την κάλυψη αναγκών φύλαξης Ισόπεδων Διαβάσεων και Εγκαταστάσεων. Για τον Έβρο και συγκεκριμένα στην Αλεξανδρούπολη, προβλέπεται η πρόσληψη 5 εργαζόμενων.\nΟι ενδιαφερόμενοι καλούνται να συμπληρώσουν την αίτηση με κωδικό ΕΝΤΥΠΟ ΑΣΕΠ ΣΟΧ.9 και να την υποβάλουν, είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, είτε ταχυδρομικά με συστημένη επιστολή, στα γραφεία της υπηρεσίας στην ακόλουθη διεύθυνση: ΟΡΓΑΝΙΣΜΟΣ ΣΙΔΗΡΟΔΡΟΜΩΝ ΕΛΛΑΔΟΣ Α.Ε., Καρόλου 1-3, Τ.Κ.104 37 Αθήνα, απευθύνοντας την στην «Κεντρική Διεκπεραίωση», η οποία ευρίσκεται στο ισόγειο του κτιρίου της Καρόλου. Στην περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.\nΌλη η ανακοίνωση του ΟΣΕ για τις προσλήψεις\nΑύριο Σάββατο 2 Νοεμβρίου ο Δήμος Αλεξανδρούπολης, η Κοινότητα Αλεξανδρούπολης και…


Ομόνοια: Ερωτηματικό ο Φαμπιάνο, Η ΚΑΘΗΜΕΡΙΝΗ, kathimerini.com.cy\n22 ΟΚΤΩΒΡΙΟΥ 2021 - 18:06\nΤο πρόβλημα τραυματισμού που αντιμετωπίζει ο Φαμπιάνο Ριμπέιρο με αποτέλεσμα να του στερήσει το ταξίδι στην Ελβετία για τον αγώνα με τη Βασιλεία, θέτει σε αμφιβολία τη συμμετοχή του και στον αγώνα με την ΠΑΕΕΚ.\nΑπ' την Ομόνοια αυτό που διαμηνύουν είναι πως ο ποδοσφαιριστής είναι καλά αλλά την ίδια ώρα παραμένει αμφίβολη ή συμμετοχή του στον αγώνα της Δευτέρας με την ΠΑΕΕΚ για την για την 7η αγωνιστική του πρωταθλήματος, στο Μακάρειο.\nΘέμα ρίσκου πάντως δεν τίθεται και το τόνισε αυτό και ο Χένινγκ Μπεργκ στη συνέντευξη Τύπου που παραχώρησε μία μέρα πριν από την αναμέτρηση με τους Ελβετούς.\nΟ Ουζόχο εξάλλου, έδειξε να είναι σε ετοιμότητα και να έχει θετική παρουσία απέναντι στη Βασιλεία, γι’ αυτό και θα έχει έτοιμα τα γάντια του για να καταγράψει τη δεύτερή του συμμετοχή με το «τριφύλλι» στο στήθος, στη δεύτερη θητεία του στο «Ηλίας Πούλλος». Κάτι που θα του δώσει δύναμη και αυτοπεποίθηση, αφού οι περσινοί πρωταθλητές επενδύουν στην αξία και στις ικανότητές του. Αλλιώς δεν θα του άνοιγαν την πόρτα της επιστροφής μετά από τη μονοετή παρουσία του στον ΑΠΟΕΛ.


Μάσκα ομορφιάς με αγγούρι: 5 diy συνταγές για όλες τις επιδερμίδες – Thessalonomorfia.gr | Η ιστοσελίδα της Θεσσαλίας για την Ομορφιά\nBeauty Testing, Trends, Ομορφιά, Πρόσωπο, Φυσικά Καλλυντικά\nJuly 16, 2021, 1:31 pm July 16, 2021\nΣυνδυάστε το αγγούρι με υλικά που οι περισσότεροι έχουμε στην κουζίνα μας και απολαύστε τις καταπραϋντικές του ιδιότητες στο δέρμα σας.\nΤο καλοκαίρι είναι η ιδανική εποχή για να φρεσκάρετε το πρόσωπό σας με μια δροσιστική και ενυδατική DIY μάσκα με αγγούρι. Είτε μόνο του είτε σε συνδυασμό με άλλα υλικά που μπορεί να έχετε στα ντουλάπια της κουζίνας σας, το αγγούρι θα αναζωογονήσει το δέρμα σας, ενώ έχει αναπλαστικές και συσφιγκτικές ιδιότητες.\nΠαρακάτω, βρείτε τρόπους και εναλλακτικές να φτιάξετε στο σπίτι μάσκα με αγγούρι, επιλέγοντας την κατάλληλη ανάλογα με τις ανάγκες της επιδερμίδας σας:\nΜάσκα με αγγούρι και aloe vera\nΞεφλουδίστε και στη συνέχει τρίψτε μισό αγγούρι στον τρίφτη. Προσθέστε μια κουταλιά της σούπας και ανακατέψτε, Αφήστε τη μάσκα να δράσει στο πρόσωπο για 15 λεπτά και θα έχετε εγγυημένα λαμπερό αποτέλεσμα.\nΜάσκα με αγγούρι και ντομάτα\nΒάλτε στο blender ένα τέταρτο ξεφλουδισμένο αγγούρι και μισή ώριμη ντομάτα. Εφαρμόστε το μείγμα στο πρόσωπο για 15 λεπτά, κάντε μασάζ και ξεπλύνετε. Μόλις είχατε ένα φυσικό detox!\nΜάσκα με αγγούρι και καρπούζι\nΑν έχετε καεί από τον ήλιο, βάλτε στο blender ένα τετράγωνο καρπουζιού (περίπου 5 επί 5 εκατοστά) και μισό ξεφλουδισμένο αγγούρι. Αλείψτε το δέρμα σας και αφήστε τη μάσκα να δράσει για 15 λεπτά. Θα αισθανθείτε άμεσα την αναζωογόνηση.\nΜάσκα με αγγούρι και μέλι\nΑνακατέψτε μισή κουταλιά της σούπας μέλι, μια κουταλιά της σούπας βρώμη και μια από πολτό αγγουριού. Αφήστε το στο πρόσωπο για 15 λεπτά και θα δώσετε νέα όψη στο ξηρό δέρμα.\nΜάσκα με αγγούρι και αβοκάντο\nΓια να αντιμετωπίσετε εύκολα και φυσικά σπυράκια και ερεθισμούς ανακατέψτε στο μίξερ μισή κούπα από λιωμένο αβοκάντο και 2 κουταλιές της σούπας πολτό αγγουριού. Αφήστε το αν δράσει για 20 λεπτά.


ΣΕΚ Αλεξάνδρειας: Εντυπωσιακές εφευρέσεις μαθητών των ΕΠΑ.Λ.\nΕντυπωσιακές εφευρέσεις μαθητών των ΕΠΑ.Λ.\nΗμερομηνία δημοσίευσης: 07/06/2013, 15:31\nΤελευταία ενημέρωση: 07/06/2013, 15:58\nΠέφτει η αυλαία της "Ενεργειακής Εβδομάδας", που για πρώτη φορά διοργάνωσε φέτος η Περιφέρεια Κρήτης, με τη συνεργασία έξι ενεργειακά πρωτοπόρων δήμων του νησιού.\nΑπό την περασμένη Δευτέρα σε Ηράκλειο, Χερσόνησο, Ρέθυμνο, Δήμο Φαιστού, Δήμο Μινώα Πεδιάδος και Δήμο Μαλεβιζίου κάθε μέρα ήταν και μία γιορτή, με εκδηλώσεις και δράσεις που σκοπό είχαν την ευαισθητοποίηση και αφύπνιση της περιβαλλοντικής συνείδησης όλων μας, ανεξαρτήτως ηλικίας.\nΗ αυλαία των εκδηλώσεων θα πέσει σήμερα Παρασκευή στο Ρέθυμνο με εορταστικές εκδηλώσεις σε σχολεία, στο Δημαρχείο, στο συνεδριακό χώρο "Ξενία" και μια βραδινή ποδηλατοβόλτα στους δρόμους της πόλης.\nΣτο Ηράκλειο ξεχωρίζει το περίπτερο που θα στήσει σήμερα και αύριο στην πλατεία Ελευθερίας το 1ο Σχολικό Εργαστηριακό Κέντρο Ηρακλείου (ΣΕΚ) με δύο τομείς του, Ηλεκτρολογικός τομέας και τομέας Οχημάτων.\nΣυγκεκριμένα, οι δύο τομείς θα εκθέσουν έργα μαθητών των Επαγγελματικών Λυκείων (ΕΠΑ.Λ.) του Ηρακλείου που σχετίζονται με τις ανανεώσιμες μορφές ενέργειας και τη μείωση του οικολογικού αποτυπώματος.\n3. Ένα Solar Tracker, μονάδα με φωτοβολταϊκές κυψέλες που "ακολουθεί" γυροσκοπικά τον ήλιο για μέγιστη απόδοση.\n1. Ένα τρίκυκλο που λειτουργεί με υγραέριο.


Αγαπητή «Α, μπα»: Μήπως χρονοτριβώ μέχρι να πάνε τα παιδιά φαντάροι και εγώ να βγω στη σύνταξη; - Α,ΜΠΑ\nΑΡΧΙΚΗ ΑΓΑΠΗΤΗ Α, ΜΠΑ Αγαπητή «Α, μπα»: Μήπως χρονοτριβώ μέχρι να πάνε τα παιδιά φαντάροι και εγώ να βγω στη σύνταξη;\nΜπορώ να σώσω το γάμο μου;\nαπό Λένα Φουτσιτζή 21.04.2020, 12:00 6k Views 32 Σχόλια\nΚαι ήρθε η ώρα να γράψω κι εγώ στη στήλη. ήθελα να ρωτήσω…σώζεται ένας γάμος; και πώς; υπάρχουν άνθρωποι που πραγματικά ζούνε καλά μέσα σε ένα γάμο μετά τα 5, 10, 15 χρόνια; είμαι πολύ συχνά σε μαύρα χάλια… έχω κουραστεί μέσα στο γάμο μου. νιώθω ότι αν δεν είχα παιδιά (3 κ 5 ετών) θα είχα φύγει. Από την άλλη δεν έχω καμία όρεξη να γνωρίσω κάποιον άλλον, να αλλάξω τη ζωή μου, να μπω σε περιπέτειες. Προβλήματα από αυτά που ένας τρίτος θα ρωτούσε δεν υπάρχουν. Δηλαδή δεν υπάρχουν 3α πρόσωπα, δεν υπάρχει βία, τεράστια προβλήματα από αυτά που αν πεις στο κοινωνικό σου περίγυρο θα σου πουν ‘ειναι λογικό να χωρίσεις’. Στην δική μου περίπτωση υπάρχει χάσμα επικοινωνίας, κακή διάθεση, μικροκαβγάδες για τα καθημερινά και για το αν θα φάμε φακές ή γιουβαρλάκια την Τετάρτη, ποιος θα βγάλει τα σκουπίδια και ποιος θα κουρέψει το γκαζόν. Εχω απομονωθεί, απομακρυνθεί, δεν έχω καμία διάθεση να περνάω χρόνο μαζί του και το παλεύω με μια απάθεια και με τη λογική ότι τώρα έχουμε προβλήματα άλλα (ετοιμοθάνατους συγγενείς, ένα μεγάλο παράλληλο επαγγελματικό άνοιγα, ένα δάνειο κοκ) και όταν μπούνε τα πράγματα σε μια καλύτερη σειρά θα δούμε και το μεταξύ μας… όταν δουλεύει μέχρι αργά νιώθω ανακούφιση που λείπει και όταν λείπω εγώ για κανένα επαγγελματικό ταξιδάκι στα κεντρικά νιώθω ότι αναπνέω οξυγόνο. Δεν ξέρω αν σώζεται λοιπόν αυτή η σχέση/γάμος, αν έχει νόημα να προσπαθήσω και αν τελικά το βασικό μου πρόβλημα ειναι ότι δεν έχω τα κότσια να χωρίσω και απλά χρονοτριβώ μέχρι να πάνε τα παιδιά φαντάροι και εγώ να ειμαι λίγο πριν τη σύνταξη… Και επιστρέφοντας στην αρχική μου ερώτηση: πώς σώζεται ένας γάμος; από που ξεκινάς; Φαίδρα\nΦαίδρα, δεν αξίζουν όλοι οι γάμοι να σώσιμο. Έτσι μας λένε, αλλά φυσικά, δεν ισχύει. Μερικοί πρέπει να λήξουν. Και δεν χρειάζεται να είσαι κακοποιημένη για να θέλεις να φύγεις.\nΑν είναι ο δικός σου από αυτούς που θα μπορούσαν να σωθούν, εξαρτάται από το αν μπορείς να δεις πάλι αυτόν τον άνθρωπο με θαυμασμό, με κάποιου είδους δέος. Αν τον περιφρονείς, δύσκολα υπάρχει γυρισμός. Αυτού του είδους η διάβρωση γίνεται στα θεμέλια. Αλλά για να καταλάβεις αν υπάρχει νόημα να προσπαθήσεις ή αν το βασικό σου πρόβλημα είναι ο φόβος, ή θα περιμένεις μέχρι να σου αποκαλυφθεί η απάντηση (ίσως η καραντίνα να σε βοήθησε) ή θα πας σε ψυχολόγο, για να μην περιμένεις στην τύχη.\nΒέβαια πρέπει να καταλάβεις ότι το γάμο σου δεν μπορείς να τον σώσεις μόνη σου έτσι; Αν αποφασίσεις ότι θέλεις να προσπαθήσεις θα πρέπει να γίνει μια εκ βαθέων συζήτηση με το σύζυγο. Θα πρέπει να κατανοεί και αυτός τα προβλήματα και να θέλει να προσπαθήσει. Αλλιώς τίποτα δε σώζεται\nΚαλησπέρα. Σε όσες απαντήσεις έχω διαβάσει το κύριο νόημα είναι: Χώρισε η δες ψυχολόγο.\nΝα το καταλάβω σε περιπτώσεις οποιαδήποτε μορφής βίας,απιστίας κλπ αλλά σε όλες?\nΜε 2 μωρά η συμβουλή είναι χώρισε?\nΓιατί να μην το συζητήσει με τον σύζυγό η να πάνε σε σύμβουλο γάμου μαζί?\nΕίμαστε η γενιά που πετάει αντί να φτιάχνει.\nΝαι, οι παλιές γενιές “φτιάχνανε” κυρίως επειδή οι γυναίκες δεν μπορούσαν να χωρίσουν (δεν είχαν δουλειές και λεφτά) και υπομένανε τα πάντα σιωπηλά\nΑν πας σε ψυχολόγο και καταλάβεις τι σου γίνεται θα πάρεις και την καλύτερη απόφαση. Οπότε ναι, χώρισε ή δες ψυχολόγο. Και παιδιά 3 και 5 ετών δεν είναι μωρά.\nΜε δύο μωρά, όπως λες, το οφείλει στον εαυτό της και σε κείνα να μπορεί να αναπνέει, και όχι να υπομένει έναν αργό θάνατο. Γιατί εδώ μας γράφει ότι πηγαίνει επαγγελματικό ταξίδι ή δουλεύει ο σύζυγος ως αργά, και τότε μόνο νιώθει ότι της φτάνει το οξυγόνο. Σαν τι θα μπορούσε να κάνει δηλαδή? Να αργοπεθαίνει από ασφυξία? Είμαστε η γενιά που έχουμε, επιτέλους, επιλογές. Όχι για να πετάμε, όπως λες, αλλά για να αλλάζουμε συνθήκες που μας κάνουν να ασφυκτιούμε. Άρα, σε αντίθεση με ό,τι λες, φτιάχνουμε, δεν πετάμε. Αυτό είναι το φτιάξιμο, και όχι η διατήρηση ενός νεκρού… Διαβάστε περισσότερα »\nΤα σέβη μου, lioness, υπέροχο σχόλιο.\nΤα σέβη μου indeed! 🙌🏻\nΔεν προκύπτει από κάπου ότι ο σύζυγος έχει το πρόβλημα, ή ακόμα και την διάθεση να πάει σε σύμβουλο γάμου. Επίσης η γράφουσα, σκέφτεται ήδη το διαζύγιο, γιατί ΔΕΝ είναι ευτυχισμένη. Οπότε, αργά ή γρήγορα, ή όντως θα χωρίσει ή παγιδευμένη σε τέτοια κατάσταση θα χρειαστεί ψυχολόγο για να αντιμετωπίσει την καθημερινότητα της. Επίσης, “τα μωρα” καταλαβαίνουν πιο πολλά από όσα νομίζουμε και όταν μεγαλώσουν με δυστυχισμένους γονείς, δεν είναι το καλύτερο και για εκείνα.\nΟ καθένας είναι υπεύθυνος για τη ζωή του, εδώ απλά λέμε τη γνώμη μας βάσει αυτών που διαβάζουμε. Η αλλαγή πάντως δεν είναι πέταμα, ούτε ότι παλιά ίσχυαν άλλα σημαίνει κάτι. Παλιά η γυναίκα είχε πολύ περιορισμένες επιλογές, δε μπορούσε να χαράξει ελεύθερα τη ζωή της. Αν κάποιος δηλαδή νιώθει εγκλωβισμό σε μία σχέση, γάμο γουατέβερ γιατί πρέπει να μείνει; Για να ζει δυστυχής και να “θυσιάζεται” για τα παιδιά του; Αυτές οι νοοτροπίες έχουν κάψει πολύ κόσμο και ειλικρινά ελπίζω να εκλείψουν με τα χρόνια όσο γίνεται περισσότερο. Γονείς που είναι καλά με τον εαυτό τους και τη ζωή… Διαβάστε περισσότερα »\nΑνταποδίδω Πένα του Τσιτσίγκου (πόσο γελάω όποτε βλέπω το nick σου!!) <3\nΣυμφωνώ με αυτά που γράφεις. Το σχόλιο μου ήταν καθαρά στο δίπολο: Χωρισμός – Επισκέψεις σε ψυχολόγο για τον γραφών/γραφουσα. Επειδή στα περισσότερα post γράφει μόνο η μία μεριά δεν γνωρίζεις την άλλη πλευρά. Αυτό που πρότεινω είναι ότι εάν υπάρχει η θέληση να δίνεται και η συμβουλή για επισκέψεις σε σύμβουλο γάμου. Τα παιδιά 5 & 3 χρόνων πάει να πει ότι για 5 χρόνια τουλάχιστον τρέχουν από το πρωί έως το βράδυ. Όλο αυτό δημιουργεί φθορά και όπως γράφει οι τσακωμοί είναι για μικροπραγματα(τι θα φάμε ποιος θα πάει τα σκουπίδια). Και εμείς με την άφιξη του μικρού(3ετων)… Διαβάστε περισσότερα »\nΜόνο που δεν μιλάμε για σένα. H γυναίκα αυτή μιλάει για ασφυξία. Όχι για φθορά. Είναι η ιστορία ενός άλλου ανθρώπου και όχι η δική σου.\nΜέσα και από την δική μας εμπειρία τοποθετούμαστε όλοι. Μπορεί η γράφουσα να διαβάσει την οπτική της Happy travelling και να ταυτιστεί σε ένα σημείο. Ασφυξία-φθορά δεν ξέρω τι είναι χειρότερο. Αλλά όντως δεν γίνεται η λύση του χωρισμού να είναι η πρώτη που προτείνεται πάντα. Σε αυτή την περίπτωση ναι, γιατί απο μόνη της η γραφουσα κάνει λόγο για χωρισμό. Θυμάμαι όμως κάποτε που έστειλε εδώ μια παντρεμένη το πρόβλημά της και έγραψε σημείωση στο τέλος “μην αρχίσετε να λετε χωρισε γιατί δεν θέλω να χωρίσω, ψαχνω άλλες λύσεις” κατι τέτοιο. Και γέλασα γιατί όντως μέσα στο site μπορεί… Διαβάστε περισσότερα »\nΜιλάς λες και παιρνει μια γυναίκα εύκολα την απόφαση να πάρει διαζύγιο. Εξακολουθεί να είναι σε πολύ ευάλωτη θέση και το κάνει πολύ δύσκολα μια γυναίκα.\nΒρες μου σε παρακαλώ το παράδειγμα που κάποια διαφωνούσε με τον άντρα της για το χρώμα του τοίχου και της έλεγαν “χώρισε”.\nΑπό τις εμπειρίες μας μιλάμε όλοι, αλλά πρέπει να ξέρουμε και πότε είναι χρήσιμες στον άλλον και πότε όχι. Το ότι κάποια τα βρήκε με τον άντρα της τελικά δδεν λέει κάτι. Πρέπει να ακούμε προσεκτικά, πολύ προσεκτικά, πριν κάνουμε τις προβολές μας. Για την συγκεκριμένη η απόφαση έχει ήδη παρθεί.\nΗ ερώτηση στο τέλος του άρθρου είναι:πώς σώζεται ένας γάμος; από που ξεκινάς; .\nΣτο αρχικό σχόλιο μου πρότεινα εκτος των άλλων να δίνεται η συμβουλή για σύμβουλο γάμου εκτός από ψυχολόγο.\nΦυσικά και δεν μιλάμε για εμένα, έφερα σαν παράδειγμα την προσωπική μου εμπειρία.\nΚαι όπως έγραψα και πιο πάνω και είναι θεωρώ γενικά αποδεκτό: εάν κάτι σώζεται να προσπαθήσεις να το σώσεις.\nΈνας γάμος σώζεται σώζοντας πρώτα τον εαυτό του ο καθένας και καταλαβαίνοντας γιατί πνίγεται και τί ακριβώς ψάχνει που δεν έχει στη ζωή του όπως είναι ως τώρα. Για αυτό πρώτα έρχεται η ατομική θεραπεία και μετά η θεραπεία ζεύγους.\nΟ ψυχολόγος καλύπτει το ενδεχόμενο της προσπάθειας να το φτιάξει. Είτε μπορέσει να φτιάξει τον γάμο, ή σκέτο τον εαυτό της. Αυτή τη στιγμή μας λέει το αποτέλεσμα του γάμου όχι πως έφτασε σε αυτό το σημείο της αδιαφορίας. Αν κατανοήσει τι έφταιξε τουλάχιστον απο τη δική της πλευρά μπορεί να προσπαθήσει να το διορθώσει ή να αποδεχτεί οτι δεν πρόκειται ποτέ να διορθωθεί και να προσπαθήσει να πάει παρακάτω. Για χάρη των παιδιών αξίζει να προσπαθήσει να δει όλες τις επιλογές αλλά όχι να επιλέξει σώνει και ντε κάτι που δεν διορθώνεται και απλά το υπομένει. Η αδιαφορία δεν… Διαβάστε περισσότερα »\nΗ αδιαφορία δεν είναι συναίσθημα. Είναι μια ηχηρότατη σιωπηρή απιστία, είναι απουσία! Είναι το αντίθετο του δέους -αυτό το σημείο που τονίζει και η Λένα-.\nΘα μπορούσε ίσως να βοηθήσει και ένας σύμβουλος γάμου.\nΌταν λες δεν έχω καμία όρεξη να γνωρίσω κάποιον άλλον, να αλλάξω τη ζωή μου, να μπω σε περιπέτειες δεν ισχύει το αν δεν είχα παιδιά θα είχα φύγει. Ισχύει το αν είχα όρεξη να γνωρίσω κάποιον άλλον, να αλλάξω τη ζωή μου, να μπω σε περιπέτειες θα χώριζα. Εννοώ ότι είναι επιλογή σου. Οι συνθήκες ποτέ δεν ήταν και ποτέ δε θα είναι ιδανικές για μεγάλες αλλαγές στη ζωή. Αν νιώθεις πάντως ότι υπάρχει περιθώριο να σωθεί ο γάμος σου, δεν είναι κάτι που μπορείς ή που οφείλεις να κάνεις μόνη σου, είστε δύο. Δεν μπορείς να σώσεις ένα… Διαβάστε περισσότερα »\nΈχουμε καναδυό περιπτώσεις (τουλάχιστον) στο φόρουμ υποστήριξης για το διαζύγιο που είναι παρόμοιες με τη δική σου. Δεν είναι τραγικά τα πράγματα μέσα στον γάμο, αλλά η ερώτηση είναι “αξίζει την ταλαιπωρια το να φύγω”; Απάντηση δεν έχω, αλλά το πιο βοηθητικό που μπορώ να σκεφτώ είναι αυτό που μου είπε η ψυχολόγος μου: και το να μην κάνεις τίποτε, απόφαση είναι. Αν νιώθεις να πιέζεσαι από το δίλημμα, πάρε το χρόνο σου. Δεν “πρέπει” τίποτε. Πάντως το ότι δεν είσαι πολύ δυστυχισμένη δεν σημαίνει ότι πρέπει να μείνεις μαζί για πάντα- και το ελαφρώς δυσαρεστημένη αρκεί σε κάποιες περιπτώσεις… Διαβάστε περισσότερα »\nΚαι εγώ φανταζόμουν από τον τίτλο μιλάμε για τίποτα παιδιά λυκείου!\nΜερικοί τρίτοι θα ρωτούσαν και για το χάσμα επικοινωνίας πάντως.\nΕάν πιστεύεις ότι για σένα έχει τελειώσει τότε μήπως πρέπει να συζητήσεις με τον άντρα σου; Επίσης, η ρουτίνα σε ένα γάμο είναι ένα νόμισμα με δύο όψεις. Δίνει μια ασφάλεια και από την άλλη σε ρουφάει σε μια μονοτονία που θέλει να προσπαθήσουν και οι δύο για να βγουν.\nτο πιο ανησυχητικό είναι ότι νιώθεις ανακούφιση όταν λείπει ή όταν λείπεις εσύ. Αυτό σημαίνει ότι έχεις φτάσει σ’ ένα σημείο χωρίς επιστροφή: δεν αντέχεις την παρουσία του άλλου, πόσο μάλλον τις απόψεις του ή τα σχόλιά του. Για σκέψου πως θα είναι η υπόλοιπη ζωή σου μαζί του. Κάνε εικόνα. Θα πας διακοπές μαζί του; Θα προγραμματίσεις κάτι κοινό; Ο φόβος της μοναξιάς είναι υπαρκτός και τα παιδιά σας πολύ μικρά για να το περάσεις όλο αυτό, αλλά πρέπει να σκεφτείς τι αξίζει περισσότερο και τι αντέχεις περισσότερο. Αν δεν αντέχεις και σου φαίνεται υποφερτή μια άδεια ζωή με… Διαβάστε περισσότερα »\nΚάθε άνθρωπος μπορεί να χωρίσει για το δικό του λόγο και κάθε σχέση μπορεί να τελειώσει, επίσης, εξαιτίας πολλών και διαφορετικών παραγόντων. Δεν χρειάζεται να σκέφτεσαι ότι πρέπει να είσαι με κάποιον με τον οποίο δεν περνάς καλά επειδή δε σου φέρεται άσχημα. Όταν κάθε φορά που φεύγει ανακουφίζεσαι και γενικά δεν τα βρίσκετε καθόλου, δε βλέπω πώς και κυρίως γιατί να πρέπει να σωθεί ο γάμος σας. Όσον αφορά το θέμα των παιδιών, θα μεγαλώσουν πιο χαρούμενα βλέποντας τους γονείς τους να είναι καλά και να ζουν τη ζωή που τους ικανοποιεί. Αντίθετα, θεωρώ ότι δεν κάνει καλό σε… Διαβάστε περισσότερα »\nΠροηγούμενο άρθρο Αγαπητή «Α, μπα»: Είναι 27 χρονών με χαμηλή αυτοπεποίθηση, χωρίς καμία ερωτική εμπειρία\nΕπόμενο άρθρο Αγαπητή «Α, μπα»: Τελικά μερικοί θα μείνουν μόνοι;


Ο Κοντονης ξεβρωμίζει το ποδόσφαιρο.\n18/04/2016 - 11:21πμ\nΟ Σταύρος Κοντονής αποκάλυψε πώς από τη νέα σεζόν θα απαγορευτεί κατηγορηματικά ο δανεισμός ποδοσφαιριστών μεταξύ των ΠΑΕ της Super League! Έρχονται οι Β’ ομάδες στα πρότυπα της Ισπανίας.\nΌσο για τη μάχη κατά της διαφθοράς, ανέφερε: “Εάν όλα όσα αποφασίστηκαν με τη FIFA γίνουν με γρήγορα βήματα, μπορεί πράγματι η νέα αθλητική χρονιά να είναι μια χρονιά-τομή για το ελληνικό ποδόσφαιρο. Εμείς δεν λέμε ότι κερδίσαμε μια μάχη και θα πάμε σπίτι μας να ξεκουραστούμε. Αντίθετα, θα συνεχίσουμε να δίνουμε τον αγώνα, απλώς θα τον δίνουμε από καλύτερες θέσεις.\nΤα μέτωπα θα συνεχίσουν να είναι υπαρκτά. Ούτε το μέτωπο κατά της διαφθοράς και της διαπλοκής έκλεισε, ούτε το μέτωπο της βίας. Όλοι όμως έχουν καταλάβει ότι ο νόμος θα εφαρμόζεται με αυστηρότητα, θα υπάρχουν σοβαρές επιπτώσεις πλέον σε αυτούς που θα δημιουργούν επεισόδια“.\nΓια τη φιλοσοφία των παραγόντων των ελληνικών ομάδων, είπε πως “πρέπει οι παράγοντες να καταλάβουν ότι ανεπάρκειες δικές τους και άλλες δικές τους επιδιώξεις δεν μπορεί να τις μεταθέτουν συνεχώς στους διαιτητές ή στη διοίκηση του ποδοσφαίρου. Πρέπει να καταλάβουν τις ευθύνες τους” και προειδοποίησε για τις επιθέσεις στους αθλητικούς δικαστές από τις ομάδες: “Αυτό πρέπει να σταματήσει αμέσως. Προειδοποιώ…“.


Θες καλύτερη αναζήτηση στο Twitter; Δοκίμασε το twXplorer! - Social Media Life\nΑν και το Twitter διαθέτει τόσο βασική αναζήτηση όσο και σύνθετη, μία εφαρμογή με ονομασία twXplorer μπορεί και προσφέρει μία εις βάθος αναζήτηση σε όρους τους οποίους θέτει ο χρήστης, προσφέροντας έξτρα αποτελέσματα. Το μόνο που αρκεί, είναι να συνδέσεις την εφαρμογή με τον Twitter λογαριασμό σου και είσαι έτοιμος να πραγματοποιήσεις τις αναζητήσεις σου. Τα μοναδικά δικαιώματα που αποκτά η εφαρμογή είναι να διαβάζει τα tweets σου και τους χρήστες τους οποίους ακολουθείς, κάτι το οποίο μπορεί να κάνει ο οποιοσδήποτε, αν δεν έχεις ιδιωτικό προφίλ.\nΗ παραπάνω εικόνα δείχνει τα αποτελέσματα της αναζήτησης του όρου Eurobasket. Τι έξτρα λοιπόν προσφέρει η εφαρμογή σε σχέση με την επίσημη αναζήτηση του Twitter, εκτός των πρόσφατων tweets;\n1) Σχετικούς όρους – Η εφαρμογή αναλύει τα αποτελέσματα μιας αναζήτησης και παρουσιάζει τους όρους εκείνους οι οποίοι εμφανίζονται τις περισσότερες φορές μέσα στα tweets. Στην αναζήτηση για το Eurobasket, η φράση tony parker εμφανίστηκε 208 φορές μέσα στα tweets. Λογικό άλλωστε, αφού βγήκε MVP του Eurobasket.\n2) Σχετικά hashtags – Με την αναζήτηση του όρου Eurobasket, η εφαρμογή βρήκε στα tweets hashtags όπως #eurobasket, #eurobasket2013, #nba κλπ., παρουσιάζοντας παράλληλα πόσες φορές εμφανίστηκε το κάθε hashtag.\n3) Σχετικούς συνδέσμους – Καλά διάβασες. Η εφαρμογή μπορεί και παρουσιάζει τους συνδέσμους εκείνους οι οποίοι εμφανίζονται τις περισσότερες φορές μέσα στα tweets. Για παράδειγμα, ο συγκεκριμένος σύνδεσμος εμφανίστηκε 29 φορές.\nΔεν εντυπωσιάστηκες ακόμη; Η εφαρμογή twXplorer δίνει τη δυνατότητα στο χρήστη να αποθηκεύει αναζητήσεις σε συγκεκριμένες χρονικές στιγμές. Η λειτουργία ονομάζεται Save Snapshot και το στιγμιότυπο το οποίο κρατά μπορεί να συγκριθεί με κάποια άλλη μελλοντική αναζήτηση.\nΤέλος, αν θες να αφαιρέσεις την εφαρμογή από το λογαριασμό σου, μπορείς να επισκεφθείς τη σελίδα των Twitter Εφαρμογών και να πατήσεις Ανάκληση πρόσβασης.\nΕτικέτες: Twitter, Twitter How To, twXplorer, Τουίτερ


Ισόπαλο το ντέρμπι της Τοσκάνης - Onsports.gr\nOnsports Team\t20 Δεκεμβρίου 2011, 21:30\nΠΟΔΟΣΦΑΙΡΟ / Σιένα\t/ Φιορεντίνα\nΣτο 0-0 έμειναν Σιένα και Φιορεντίνα στο «Μοντεπάσκι» με τις δύο ομάδες να παραμένουν χαμηλά στη βαθμολογία.\nΈνα από τα χειρότερα παιχνίδια του φετινού ιταλικού πρωταθλήματος διεξήχθη στο «Μοντεπάσκι» της Σιένα, οπου η ομώνυμη ομάδα υποδέχτηκε την Φιορεντίνα.\nΟι δύο ομάδες αναζητούσαν τη νίκη για να μπορέσυν να ξεφύγουν από τις τελευταίες θέσεις της βαθμολογίας, ωστόσο το ισόπαλο 0-0 ανάμεσά τους, τους διατήρησε χαμηλά.\nΗ μοναδική σημαντική ευκαιρία ήρθε στο 28’ όταν ο Καλάιο σημάδεψε το δοκάρι του Μπόρουτς.\nΣΙΕΝΑ: Μπρκιτς, Βιτιέλο, Ροσετίνι, Τέρτζι, Ντελ Γκρόσο, Ντ'Αγκοστίνο (90+2' Πεζόλι), Γκάτσι, Γκρόσι (73' Μπολτζόνι), Μπριέντζα, Καλάιο, Ντέστρο (68' Λαρόντο).\nΦΙΟΡΕΝΤΙΝΑ: Μπόρουτς, Ντε Σιλβέστρι (48' Ρομούλο), Νατάλι, Γκαμπερίνι, Ναστάσιτς, Μοντολίβο, Μπεχράμι, Βάργκας, Λατσάρι, Τσέρτσι (63' Τζιλαρντίνο), Γιόβετιτς.


Εταιρεία | Geosantro\nΗ εταιρεία προσφέρει μεγάλη γκάμα προϊόντων, υψηλής ποιότητας, βασισμένη στις συνεχιζόμενα αυξανόμενες ανάγκες του βιοτεχνικού και βιομηχανικού κλάδου.\nΗ Geosantro Ltd αντιπροσωπεύει αποκλειστικά την Adolf Würth GmbH & Co. KG, η οποία κατέχει ηγετική θέση, σε παγκόσμιο επίπεδο, στην εμπορία υλικών συναρμολόγησης και στερέωσης, με παρουσία πέραν των 80 χρόνων.\nΗ Blue Chem Group αντιπροσωπεύεται επίσης αποκλειστικά από την Geosantro Ltd στην Κύπρο, η οποία είναι ένας από τους μεγαλύτερους κατασκευαστές πετροχημικών προϊόντων στον τομέα της αυτοκινητοβιομηχανίας.\nΤα προϊόντα της πληρούν τα υψηλότερα standards ποιότητας, ειδικά για τον καθαρισμό και την συντήρησης των συστημάτων λίπανσης, καύσιμου ψύξης, κιβωτίου ταχυτήτων και κλιματισμού σε επαγγελματικό επίπεδο με εξαιρετικά αποτελέσματα.\nΌσον αφορά τα ειδικά εργαλεία χρονισμού (timing tools), η Geosantro Ltd προσφέρει μία πλήρης σειρά προϊόντων από την επίσης Γερμανική εταιρεία BGS Technic η οποία ειδικεύετε στον κλάδο του Automotive.\nΗ Geosantro Ltd ιδρύθηκε το 2010 με έδρα την Λεμεσό.\nΣκοπός και στόχος να ηγηθεί στην εμπορία υλικών συναρμολόγησης, εργαλείων και χημικών για επαγγελματική χρήση στην Κυπριακή αγορά.\nΣήμερα η Geosantro Ltd διαθέτει ένα από τα μεγαλύτερα δίκτυα πωλήσεων Παγκύπρια με καταρτισμένους και έμπειρους σύμβουλους πωλήσεων, οι οποίοι βρίσκονται καθημερινά στο πλευρό των πελατών μας.\nΟι άψογες προσωπικές σχέσεις συνεργασίας και αμοιβαίας εμπιστοσύνης με τους πελάτες μας είναι αυτές που κάνουν την εταιρεία μας πρώτη τους επιλογή όσον αφορά τις επαγγελματικές τους ανάγκες.


Forest Firefighters: ΔΥΟ ΠΥΡΚΑΓΙΕΣ ΣΤΗ ΣΙΘΩΝΙΑ\nΔΥΟ ΠΥΡΚΑΓΙΕΣ ΣΤΗ ΣΙΘΩΝΙΑ\nΥπό έλεγχο έχουν τεθεί (17.15) οι δύο πυρκαγιές που ξέσπασαν μετά τις 2 το μεσημέρι στη Βουρβουρού και στον Τριπόταμο του δήμου Σιθωνίας.\nΛόγω των ισχυρών ανέμων σήμανε συναγερμός στην Πυροσβεστική Υπηρεσία και υπήρξε μεγάλη κινητοποίηση. Στη Βουρβουρού, ενώ η πυρκαγιά είχε τεθεί υπό μερικό έλεγχο, λόγω των ισχυρών ανέμων αναζωπυρώθηκε και υπήρξαν φόβοι ότι θα απειληθούν και εξοχικές κατοικίες.\nΣτην κατάσβεση στη Βουρβουρού πήραν μέρος 9 οχήματα της Πυροσβεστικής Υπηρεσίας με 20άνδρες και 5 οχήμα της Ομάδας Εθελοντών Αγίου Νικολάου (ΟΠΕΑΝ) με 20 εθελοντες από την αρχή της φωτιας.\nΟ δήμος Σιθωνίας συμμετείχε με μηχανήματα. Στις 4 το απόγευμα κρίθηκε αναγκαίο και κατέφθασαν δύο καναντέρ, τα οποία με συνεχείς ρίψεις νερού έθεσαν τη φωτιά υπό πλήρη έλεγχο στις 17.15.\nΣυνολικά κάηκαν 8 στρέμματα χαμηλής δασικής βλάστησης. Στον Τριπόταμο η φωτιά ήταν μικρότερης έκτασης και τέθηκε υπό έλεγχο πιο γρήγορα από 2 πυροσβεστικά οχήματα.\n«Ήταν για μας ένα τεστ ετοιμότητας ενόψει καλοκαιριού. Πιστεύω ότι υπήρξε πολύ καλός συντονισμός και αντιμετωπίστηκαν και οι δύο πυρκαγιές με επιτυχία. Είναι αλήθεια ότι μας φόβισε ο δυνατός άνεμος γι΄αυτό και ο δήμαρχος Γιάννης Τζίτζιος ζήτησε να πετάξουν τα πυροσβεστικά αεροπλάνα» ανέφερε στο halkidikinews ο αντιδήμαρχος Σιθωνίας Αχιλλέας Παπαστεργίου.\nΣύμφωνα με τις πρώτες πληροφορίες οι δύο πυρκαγιές προκλήθηκαν από ανεξέλεγκτη καύση κλαδιών.\nΣ.Δ: Εμείς δυστυχώς φέτος, ελέω κρίσης, ακόμα δεν έχουμε αναλάβει υπηρεσία αλλά πολλοί συνάδελφοι συνδράμουν εθελοντικά όπου χρειαστεί.\nΠροβλέπετε γενικά ένα πολύ "θερμό" καλοκαίρι από άποψη πυρκαγιών και αυτά είναι τα προμηνύματα. Οι πυρκαγιές ήδη άρχισαν σε πολλά σημεία της Χώρας εδώ και 2-3 βδομάδες αλλά επειδή δεν είναι τόσο γνωστά όπως η Χαλκιδική περνάνε στα "ψιλά γράμματα".\nΑς ελπίσουμε ότι θα πάνε όλα καλά και με την άμεση επέμβαση της Πυροσβεστικής θα τελειώνουν τα συμβάντα εν τη γενέσει τους.\nΑναρτήθηκε από firefighter στις 7:37 μ.μ.\nΕτικέτες ΑΡΘΡΑ, ΔΑΣΗ, ΔΑΣΟΣ, ΠΥΡΟΣΒΕΣΤΙΚΗ, ΣΥΜΒΑΣΙΟΥΧΟΙ ΠΥΡΟΣΒΕΣΤΕΣ, ΣΧΕΔΙΟ ΝΟΜΟΥ


Κατερίνα Καινούργιου: Προτιμώ να κάνω ένα παιδί, δεν με ενδιαφέρει ο γάμος - Newsbeast\nΗ on air εξομολόγηση της παρουσιάστριας\nΣε μια προσωπική εξομολόγηση προχώρησε η Κατερίνα Καινούργιου το πρωί της Παρασκευής στον τηλεοπτικό αέρα της εκπομπής «Ευτυχείτε».\nΗ παρουσιάστρια εξέφρασε την επιθυμία της να γίνει μανούλα ενώ τόνισε πως δεν την ενδιαφέρει να ντυθεί νύφη.\n«Θα σας πω κάτι και μου το έχει πει και η Βίκυ Παγιατάκη. Εγώ παιδί θα κάνω σίγουρα, γάμο πιο μετά ίσως. Και η Μάρα τα ίδια μου έχει πει. Προτιμώ να κάνω ένα παιδί, δεν με ενδιαφέρει ο γάμος. Μπορεί να κάνω κάτι κλειστό» είπε η Κατερίνα Καινούργιου.\nΟ συνεργάτης της εκπομπής Ευτυχείτε, Γρηγόρης Γκουντάρας τότε την παρότρυνε να κοιτάξει μπροστά ενώ από τη μεριά του, ο Γιώργος Παπαδόπουλος της είπε πως όταν γίνει μανούλα έχει να της δώσει καρότσι για το παιδί.\nΗ Κατερίνα Καινούργιου, με αφορμή αυτό που της είπε ο Γιώργος Παπαδόπουλος διηγήθηκε μια ιστορία που συνέβη όταν βρέθηκε εκείνη, με τον σύντροφο της Φίλιππο και ένα φιλικό τους ζευγάρι. Ο φίλος του Φίλιππου ακούγοντας από την Κατερίνα Καινούργιου πως αν αποκτήσει παιδί θα είναι πολλοί οι χορηγοί που θα της χαρίσουν πράγματα στο πλαίσιο της διαφήμισης, είπε: «Φίλε πλάκα πλάκα αυτό είναι μεγάλο έξοδο, σκέψου το».


Για απόπειρα ανθρωποκτονίας κατηγορείται η 35χρονη - Freegossip\nΗ 35χρονη που θεωρείται ύποπτη για την επίθεση με βιτριόλι στην Καλλιθέα οδηγήθηκε στον εισαγγελέα, ο οποίος άσκησε δίωξη για απόπειρα ανθρωποκτονίας από πρόθεση.\nΕνώπιον του Εισαγγελέα οδηγήθηκε το απόγευμα της Πέμπτης η 35χρονη γυναίκα που φέρεται ως υπαίτια για την επίθεση με βιτριόλι σε βάρος της 34χρονης Ιωάννας στην είσοδο της εργασίας του θύματος στις 20 Μαΐου.\nΣύμφωνα με πληροφορίες του ΑΜΠΕ, η δικογραφία που διαβιβάζει η Ασφάλεια στον Εισαγγελέα αφορά το κακούργημα της απόπειρας ανθρωποκτονίας από πρόθεση.\nΣημειώνεται πως εφόσον η κατηγορία αυτή αποδοθεί στην 35χρονη, την φέρνει αντιμέτωπη με το ενδεχόμενο προσωρινής κράτησης. Περιλαμβάνεται επίσης και το αδίκημα της απείθειας.\nΔικηγόρος 35χρονης: «Δεν έχει καμία σχέση με την υπόθεση»\n«Απευθύνθηκε στο γραφείο μου η οικογένεια της μέλλουσας να προσαχθεί, όχι ακόμη κατηγορούμενης. Θα λάβει την ιδιότητα εφόσον ασκηθεί ποινική δίωξη από την εισαγγελία. Μου ζητήθηκε να αναλάβω την υπεράσπισή της. Αποδέχτηκα την παράκληση της οικογένειας αλλά μένει να υπάρξει και η τυπική ανάθεση της εντολής σε μένα από την ίδια ενώπιον του κυρίου ανακριτή, εφόσον ασκηθεί δίωξη σε βαθμό κακουργήματος και οδηγηθεί ενώπιον των ανακριτών», ανέφερε ο ίδιος, έξω από την Ευελπίδων.\nΣτη συνέχεια ξεκαθάρισε πως η ίδια του είπε τηλεφωνικά πως δεν έχει σχέση με την υπόθεση: «Μίλησα μαζί της μόνο τηλεφωνικά, μου είπε πως δεν έχει καταθέσει και πως δεν έχει καμία σχέση με την υπόθεση. Είναι το μόνο που μπορώ να πω αυτή τη στιγμή. Όταν μιλήσω με την ίδια και πάρω το υλικό της δικογραφίας στα χέρια μου τότε θα έχουμε να πούμε περισσότερα».\nΠώς η αστυνομία βρέθηκε στα ίχνη της\nΣτην κατοχή της γυναίκας, που συνελήφθη το μεσημέρι, μετά από έρευνα της αστυνομίας, στο σπίτι της βρέθηκαν μια τηλεκάρτα, με την οποία κάλεσε εταιρεία ραδιοταξί, ένα κινητό αλλά και μια περούκα, όπως έγινε νωρίτερα γνωστό.\nΕίναι ιδιωτική υπάλληλος σε δικηγορική εταιρεία και κατοικεί στην περιοχή του Ζωγράφου. Επίσης η εταιρεία στην οποία εργάζεται είχε συνεργασία με την ασφαλιστική εταιρεία όπου δουλεύει η 34χρονη, ενώ σημειώνεται ότι και οι δύο γυναίκες κατάγονται από τον ίδιο νομό.\nΟι αστυνομικοί προχώρησαν στην προσαγωγή μετά από επεξεργασία τηλεφωνικών συνδιαλέξεων, από υλικό από τις κάμερες ασφαλείας και τη διασταύρωση κάποιων στοιχείων που τους οδηγούν στο συμπέρασμα ότι πρόκειται για τη βασική ύποπτη.\nΗ Αστυνομία έκανε σήμερα έρευνα στο σπίτι της 35χρονης και, σύμφωνα με πληροφορίες, βρήκε κάποια επιπλέον στοιχεία τα οποία διερευνώνται, μετέδωσε επίσης το Αθηναϊκό Πρακτορείο Ειδήσεων.\nΣύμφωνα με δημοσίευμα της εφημερίδας «Το Βήμα», εξάλλου, η συλληφθείσα διατηρούσε περιστασιακή σχέση με άνδρα, ο οποίος είχε προσωπική επαφή με την 34χρονη.\nΥπενθυμίζεται ότι εξαιτίας του οξέος, το πρόσωπο του θύματος έχει καλυφθεί, σε ποσοστό άνω του 90%, από εγκαύματα, με τους θεράποντες ιατρούς να προχωρούν σε αλλεπάλληλες χειρουργικές επεμβάσεις. Ο δικηγόρος της 34χρονης δήλωσε σήμερα πως η ίδια παραμένει σε πολύ κακή ψυχολογική κατάσταση.\nΑΝΑΚΡΙΤΗΣ, ανθρωποκτονίας, απόπειρα, βιτριόλι, γυναίκα, ΔΙΚΟΓΡΑΦΙΑ, ΕΙΔΗΣΕΙΣ, Εισαγγελέας, κατηγορείται, Σύλληψη


Σοκαριστικό βίντεο! Εβραίος έποικος παρασύρει με το αυτοκίνητο του 2 παιδιά και φεύγει - OnAlert\n2010/12/14 - 08:45\nΜάχονται… τρόπος του λέγειν. Πως μπορεί ένας 5χρονος, ένας 7χρονος ένας 10χρονος να τα βάλει με την αρτιότερη πολεμική μηχανή της Μέσης Ανατολής. Πετώντας πέτρες; Το προσπαθεί όμως και δεν το βάζει κάτω.\nΌπως φαίνεται στα πλάνα ο ένας μικρός κάθεται ζαλισμένος στο έδαφος. Βγάζει την κουκούλα και προσπαθεί με το μυαλό του να καταλάβει τι έγινε. Κόσμος συγκεντρώνεται γύρω του. Τον ρωτάνε εάν είναι καλά. Λέει πως είναι. Δεν τον πιστεύουν. Δεν είναι δα και λίγο πράγμα να σε παρασύρει με ταχύτητα αυτοκίνητο. Θέλουν να τον μεταφέρουν σε κάποιο νοσοκομείο. Αρνείται πεισματικά. Ξέρει τι θα γίνει από κει και μετά. Θα είναι στα χέρια των αρχών, των ανθρώπων που μάχεται… και οι ιστορίες που έχει ακούσει για άλλα παιδάκια που έπεσαν στα χέρια τους τον τρομάζουν και τον πονάνε περισσότερο από τον πόνο που του προκάλεσε το αυτοκίνητο.


Παθητικό κάπνισμα και καρκίνος του πνεύμονα - Dr Κ. Τσακιρίδης\nHome/Για ασθενείς/«Ένοχο» για τον καρκίνο του πνεύμονα το παθητικό κάπνισμα\nΣε διεθνή μάστιγα εξελίσσεται τα τελευταία χρόνια το Παθητικό κάπνισμα, που ενέχει τους ίδιους κινδύνους για την υγεία με το ενεργητικό. Άλλωστε, οι μη καπνιστές εισπνέουν ακουσίως ακριβώς τις ίδιες τοξικές και καρκινογόνες ουσίες όπως οι καπνιστές. Μάλιστα, πέραν των άλλων προβλημάτων που προκαλεί στην υγεία -βήχα, συριγμό ή παθήσεις όπως η στεφανιαία νόσος- το παθητικό κάπνισμα ενοχοποιείται σε μεγάλο βαθμό για τον καρκίνο του πνεύμονα. Ως παθητικό κάπνισμα ή δευτερογενές ορίζεται το κάπνισμα κατά το οποίο ένα άτομο που δεν καπνίζει το ίδιο εισπνέει τον καπνό του τσιγάρου από τον αέρα.\nΜελέτες έχουν δείξει πως ο κίνδυνος εμφάνισης καρκίνου του πνεύμονα σε μη καπνιστές που αναγκάζονται σε παθητικό κάπνισμα είναι αυξημένος σε σχέση με το γενικό πληθυσμό. Μάλιστα, εκτιμάται ότι το 15%-35% των περιπτώσεων του καρκίνου του πνεύμονα που εμφανίζονται σε μη καπνιστές έχει ως αίτιο το παθητικό κάπνισμα.\nΟι αριθμοί είναι αμείλικτοι. Περισσότεροι από 600.000 μη καπνιστές ανά τον κόσμο χάνουν κάθε χρόνο τη ζωή τους, εξαιτίας της έκθεσής τους στο παθητικό κάπνισμα. Χιλιάδες δε άνθρωποι θα νοσήσουν λόγω καταστροφής της δομής του πνεύμονα από τον καπνό και θα εξελιχθούν ως χρόνιοι αναπνευστικοί ασθενείς επιβαρύνοντας το σύστημα υγείας.\nΑσφαλή επίπεδα έκθεσης στο παθητικό κάπνισμα δεν υπάρχουν. Εκτιμάται δε πως η λανθάνουσα περίοδος για τον καρκίνο του πνεύμονα εξαιτίας του παθητικού καπνίσματος κυμαίνεται μεταξύ 10 και 20 ετών. Μόνο η διαβίωση σε ένα περιβάλλον χωρίς καπνό μπορεί να εξασφαλίσει την προστασία μας από τις συνέπειες του παθητικού καπνίσματος. Είναι ενδεικτικό ότι ούτε οι ξεχωριστοί χώροι καπνίσματος μπορούν να προστατεύσουν πλήρως τους μη καπνιστές. Η μόνη λύση είναι η απουσία καπνού. Προς αυτή την κατεύθυνση η εφαρμογή του αντικαπνιστικού νόμου είναι μονόδρομος.


3 καθημερινά λάθη που βλάπτουν την υγεία μας\n3 καθημερινά λάθη που βλάπτουν την υγεία μας από BUZZLIFE article http://politis.com.cy/article/3-kathimerina-lathi-pou-vlaptoun-tin-igia-mas Υπάρχουν κάποιες λανθασμένες κινήσεις που κάνουμε καθημερινά, που ίσως μας κοστίζουν στην υγεία μας και πρέπει να διορθώσουμε. 30.07.2018 12:42\nΥπάρχουν κάποιες λανθασμένες κινήσεις που κάνουμε καθημερινά, που ίσως μας κοστίζουν στην υγεία μας και πρέπει να διορθώσουμε.\nΑκολουθείτε ασταθές πρόγραμμα\nΑν και αυτό εξαρτάται από τη δουλειά σας και μπορεί να μην είναι στο χέρι σας, παρ' όλ' αυτά οι πολλές εναλλαγές στην καθημερινότητα, ειδικά οι απρόσμενες, μπορεί να διαταράξουν την αρμονία του οργανισμού. Σίγουρα η ρουτίνα δεν είναι δελεαστική, αλλά έχει φανεί ότι ακόμη και η μετάθεση της ώρας του φαγητού κατά 1-2 ώρες, συμβάλλει στη μεταβολή της κορτιζόλης, της ορμόνης του στρες, στο αίμα. Αυτό που μπορείτε να κάνετε είναι όχι να επιδιώξετε μια βαρετή ρουτίνα, αλλά τουλάχιστον να φροντίσετε να κοιμάστε, να τρώτε και να ασκήστε την ίδια ώρα καθημερινά.\nΔεν δίνετε την απαραίτητη προσοχή σε φρούτα και λαχανικά\nΕκτός του ότι οι περισσότερο άνθρωποι δεν καταναλώνουν τις 5 μερίδες φρούτων και λαχανικών που συστήνουν οι γιατροί καθημερινά, γίνονται λάθη και στην επιλογή τους. Πολλά από τα φρούτα και λαχανικά που επιλέγουμε έχουν διανύσει τεράστιες αποστάσεις μέχρι να καταλήξουν στο πιάτο μας, κάτι που εκτός του ότι είναι βλαβερό για το περιβάλλον, επηρεάζει άμεσα και την υγεία μας αφούτα περισσότερα πολύτιμα συστατικά... χάνονται στη διαδρομή. Επιλέξτε φρούτα και λαχανικά από τις λαϊκές αγορές με έμφαση στον τόπο προέλευσης και φροντίστε πάντα να στηρίζετε τις τοπικές οικονομίες.\nΗ σωστή διατροφή πάει μαζί με την κίνηση και την άσκηση για να έχετε καλύτερη υγεία κι αν εσείς περνάτε την ημέρα σας καθιστοί ή ξαπλωμένοι, εκτός από τη σιλουέτα σας βλάπτετε και την υγεία σας. Η καθιστική ζωή επηρεάζει τις τιμές της χοληστερίνης, του σακχάρου και της αρτηριακής πίεσης και πρέπει να φροντίσετε να τη διαμορφώσετε. Μπορείτε να κάνετε μικρά διαλείμματα περπατώντας ή ανεβοκατεβαίνοντας μερικά σκαλιά ακόμη και κατά την ώρα που εργάζεστε και φυσικά βάλτε στο πρόγραμμα να ξεκινήσετε μια δραστηριότητα που σας αρέσει και θα σας κρατά σε κίνηση μετά τη δουλειά.


Άρης – Ομόνοια 0-2: Η ελπίδα έχει χρώμα πράσινο και φορά τριφύλλι (vid) | Goal News Cy\nΚυπριακό Πρωτάθλημα ΠοδοσφαίρουΑ' ΚΑΤΗΓΟΡΙΑΆρης – Ομόνοια 0-2: Η ελπίδα έχει χρώμα πράσινο και φορά τριφύλλι...\nΆρης – Ομόνοια 0-2: Η ελπίδα έχει χρώμα πράσινο και φορά τριφύλλι (vid)\nΈκανε το καθήκον της η Ομόνοια και διατήρησε ζωντανές τις ελπίδες της για είσοδο στην πρώτη εξάδα του πρωταθλήματος. Επικράτησε με 2-0 του Άρη στο Τσίρειο, στον πρώτο από τους δύο «τελικούς» αγώνες που είχε, χάρις την εύστοχη εκτέλεση πέναλτι του Μποτεάκ (52’) και το πανέμορφο γκολ του Κακουλλή (90+1’).\nΟι πράσινοι ανέβηκαν στους 31 βαθμούς και μείωσαν στον ένα βαθμό τη διαφορά από την Πάφος FC (32 β.), την οποία «κυνηγούν» στη βαθμολογία. Επόμενος αντίπαλος ο ΑΠΟΕΛ, την Παρασκευή 25 Φεβρουαρίου, για την τελευταία αγωνιστική της Α’ φάσης. Το «τριφύλλι» για να καταφέρει να πλασαριστεί στην πρώτη εξάδα θα πρέπει να νικήσει τον «αιώνιο», αφού η ισοπαλία δεν είναι αρκετή. Και πάλι όμως, ούτε η νίκη θα είναι αρκετή, σε περίπτωση που η παφιακή ομάδα πάρει δύο βαθμούς κόντρα σε Δόξα και Άρη. *Στην ισοβαθμία υπερτερεί η ομάδα της Πάφου, που έχει καλύτερο συντελεστή τερμάτων, μετά τις δύο ισοπαλίες ανάμεσα στις δύο ομάδες με το ίδιο σκορ (1-1).\nΚατηφόρας συνέχεια για τον Άρη, που δέχτηκε την τρίτη ήττα του στα τέσσερα τελευταία ματς, ενώ αγνοεί παράλληλα τη «χαρά» της νίκης από τις 14 Ιανουαρίου, όταν είχε νικήσει με 1-0 τη Δόξα. Η «Ελαφρά Ταξιαρχία» έχασε κι άλλο έδαφος, έμεινε στους 35 βαθμούς και την τέταρτη θέση της βαθμολογίας.\nΚαλός ήταν ο ρυθμός στο πρώτο ημίχρονο με την μπάλα να ανεβοκατεβαίνει στις δύο περιοχές. Άρης και Ομόνοια είχαν διάθεση, προσπάθησαν να δημιουργήσουν και να απειλήσουν τους αντίπαλους τερματοφύλακες. Λίγες ήταν ωστόσο οι καλές στιγμές και για τις δύο ομάδες. Καλύτερη φάση για τους γηπεδούχους που είχαν τρεις τελικές (μια στον στόχο), αυτή στο 24’ με τον Μπογκνάρ να στέλνει την μπάλα άουτ. Για τους φιλοξενούμενους, που δημιούργησαν πέντε τελικές (μια στον στόχο), κορυφαία στιγμή ήταν το δυνατό εκτός περιοχής σουτ του Ντίσκερουντ που τράνταξε το δοκάρι (10’).\nΠολύ νωρίς στο δεύτερο ημίχρονο η ομάδα της Λευκωσίας πήρε «κεφάλι» στο σκορ. Το σουτ του Ντίσκερουντ (47’) σταμάτησε στη γραμμή ο Ντελμίρο. Μετά από παρέμβαση του Πορτογάλου VARίστα, ο Νικολάλου πήγε και είδε τη φάση στο on field review, αποφασίζοντας πως υπάρχει παράβαση. Έδειξε την άσπρη βούλα, αλλά όχι κόκκινη κάρτα. Ο κεντρικό αμυντικός της «Ελαφράς Ταξιαρχίας» τιμωρήθηκε με κίτρινη κάρτα. Την εκτέλεσε ανέλαβε ο Μποτεάκ, που ήταν εύστοχος και διαμόρφωσε το 0-1.\nΣυνέχισε να έχει την πρωτοβουλία των κινήσεων η Ομόνοια στη συνέχεια. Ήταν αυτή που είχε τον έλεγχο και διατήρησε με σχετική άνεση το υπέρ της αποτέλεσμα. Ελάχιστα απειλήθηκε, με τους γηπεδούχους να έχουν την πρώτη τους καλή στιγμή στο δεύτερο μέρος στο 82ο λεπτό με τον Σικόρσκι. Το «κερασάκι στην τούρτα» για τους φιλοξενούμενους, έβαλε στο 90+1’ ο Κακουλλής, ο οποίος με πανέμορφη λόμπα «κρέμασε» τον Βανά και έγραψε το 0-2, που ήταν και το τελικό αποτέλεσμα.\nΆρης (Λιάσος Λουκά): Βανά, Γιαγκό, Σίλντεφελντ, Ντελμίρο, Σιμίον (58′ Γιαμπλόνσκι), Μ. Γκαρσία (58′ Μπρόρσον), Μπράουν (87′ Κβασιούκ), Μπογκνάρ, Μπαμπίκα, Πακέ, Στεπίνσκι (75′ Σικόρσκι).\nΟμόνοια (Χένινγκ Μπεργκ): Φαμπιάνο, Σέχου, Χούμποτσαν, Γιούστε, Λέτσγιακς, Ντίσκερουντ, Μπασιρού, Παπουλής, Λοβέρα (69′ Κίκο), Μποτεάκ (69′ Λοίζου), Μάταβζ (69′ Κακουλλής).\nΣκόρερ: – / Μποτεάκ 52′ (πεν.), Κακουλλής 90+1′\nΚίτρινες: Ντελμίρο (τρίτη), Γιαγκό / Μποτεάκ, Μπασιρού (τρίτη), Παπουλής, Κακουλλής.\n3′ Πρώτη καλή στιγμή στο ματς, για τον Άρη. Με τον Στεπίνσκι που κέρδισε και έκανε το σουτ, κόντραρε η μπάλα και έφυγε κόρνερ.\n10′ Πολυ δυνατό εκτός περιοχής σουτ του Ντίσκερουντ, τράνταξε το δοκάρι του Βανά.\n12′ Σουτ του Μάταβζ από πλάγια δύσκολη θέση, πάνω από τα δοκάρια.\n22′ Κεφαλιά του Μπαμπίκα, μετά από σέντρα του Σιμιόν, πέρασε παράλληλα.\n24′ Πολύ καλή στιγμή για τον Άρη. Μετά από γύρισμα του Μπαμπίκα, η μπάλα έφτασε στον Μπογκνάρ που έκανε το σουτ με το αριστερό. Έφυγε λίγο έξω.\n26′ Κίτρινη κάρτα στον Μποτεάκ, για φάουλ στον Μπράουν.\n32′ Χαμένη ευκαιρία για την Ομόνοια. Μετά από εκτέλεση φάουλ του Λοβέρα, ο Γιούστε βρήκε λίγο την μπάλα με το κεφάλι. Έφυγε έξω η μπάλα.\n33′ Σουτ του Μάταβζ εκτός περιοχής, με τις γροθιές απομάκρυνε ο Βανά.\n34′ Φωνάζει για πέναλτι η Ομόνοια, σε μαρκάρισμα στον Λοβέρα. Νικολάου και Βίτορ Ζόρζε (VAR) συμφώνησαν πως δεν υπάρχει παράβαση.\n35′ Σειρά του Άρη να διαμαρτυρηθεί για πέναλτι, σε μαρκάρισμα του Λέτσγιακς στον Μπαμπίκα. Συνεχίστηκε ξανά χωρίς παρέμβαση ο αγώνας.\n39′ Νέο δυνατό σουτ του Ντίσκερουντ, συρτό, πέρασε ελάχιστα δίπλα από το δεξί κάθετο δοκάρι του Βανά.\n– Τρεις τελικές (μια στον στόχο) για τον Άρη, έναντι πέντε (μια στον στόχο) για την Ομόνοια. Στο 53% – 47% η κατοχή της μπάλας υπέρ των γηπεδούχων.\n47′ Πέναλτι για την Ομόνοια, για χέρι του Ντελμίρο. Ο αμυντικός του Άρη σταμάτησε την μπάλα, πριν αυτή περάσει τη γραμμή, μετά από σουτ του Ντίσκερουντ. Ο Πορτογάλος VARίστας επενέβη και έστειλε τον Νικολάου στο on field review. Αυτός αποφάσισε ότι υπάρχει παράβαση. Κίτρινη κάρτα στον Ντελμίρο, είναι η τρίτη του (χάνει ένα από τα επόμενα δύο ματς).\n52′ ΓΚΟΛ 0-1 Ανοίγει το σκορ η Ομόνοια με την εύστοχη εκτέλεση του Μποτεάκ.\n57′ Κίτρινη και στον Μπασιρού, τρίτη και χάνει ένα από τα επόμενα δύο.\n58′ Διπλή αλλαγή για τον Άρη. Μπρόρσον και Γιαμπλόνσκι αντί των Μ. Γκαρσία και Σιμιόν.\n59′ Πολύ καλή χαμένη ευκαιρία για την Ομόνοια, με τον Μποτεάκ μετά από γύρισμα του Λέτσγιακς να στέλνει την μπάλα άουτ.\n61′ Κίτρινη στον Παπουλή για διαμαρτυρίες.\n69′ Τριπλή αλλαγή για την Ομόνοια. Λοίζου αντί Μποτεάκ, Κακουλλής αντί Μάταβζ και Κίκο αντί Λοβέρα.\n75′ Σικόρσκι στη θέση του Στεπίνσκι.\n77′ Κίτρινη κάρτα στον Κακουλλή για φάουλ στον Ντελμίρο.\n79′ Μια ακόμα κίτρινη κάρτα, για παίκτη του Άρη αυτή τη φορά. Στον Γιαγκό για φάουλ στον Λοίζου.\n82′ Αντεπίθεση για τον Άρη, ο Μπογκνάρ έδωσε στον Σικόρσκι που μπήκε στην περιοχή και έκανε το σουτ. Ήταν άστοχο.\n87′ Διπλή αλλαγή για τον Άρη. Κβασιούκ και Ιωσηφίδης στις θέσεις των Μπράουν και Μπαμπίκα.\n90+1′ ΓΚΟΛ 0-2 Τελειώνει το ματς η Ομόνοια, με τον Κακουλλή. Ο Κύπριος επιθετικός με πανέμορφο γκολ κρέμασε τον Βανά και έστειλε την μπάλα στα δίκτυα.


ΕΛΛΑΣ: ΦΟΡΟΛΟΓΟΥΝ ΑΚΟΜΑ ΚΑΙ ΤΑ ΞΥΛΑ ΓΙΑ ΤΟ ΤΖΑΚΙ! ΨΟΦΕΙΣΤΕ ΕΚΕΙ ΣΤΟ ΝΕΥΡΟΚΟΠΙ!!!\nΦΟΡΟΛΟΓΟΥΝ ΑΚΟΜΑ ΚΑΙ ΤΑ ΞΥΛΑ ΓΙΑ ΤΟ ΤΖΑΚΙ! ΨΟΦΕΙΣΤΕ ΕΚΕΙ ΣΤΟ ΝΕΥΡΟΚΟΠΙ!!!\nΕνσωμάτωση έκτακτης εισφοράς στην τιμή των ξύλων για να αντισταθμιστούν τα διαφυγόντα έσοδα από την μείωση της κατανάλωσης πετρελαίου, που οφείλεται στα τζάκια και τις ξυλόσομπεςαποφάσισε το Υπουργείο Οικονομίας\nΣε μια διορθωτική κίνηση, ώστε να αποθαρρύνουν τη μαζική στροφή των καταναλωτών σε εναλλακτικές μεθόδους θέρμανσης (τζάκι, ξυλόσομπα, φουφού, κοκ), προχώρησε η αρμόδια επιτροπή του Υπουργείου Οικονομίας, ύστερα από την απροθυμία πολλών πολυκατοικιών να προμηθευτούν πετρέλαιο θέρμανσης.\nΣύμφωνα με τις πρώτες πληροφορίες, η τιμή της ξυλείας για τζάκι και γενικά για κάψιμο θα εξισωθεί σε πρώτη φάση με την ξυλεία που χρησιμοποιείται για πατώματα, για ντουλάπες και για επενδύσεις εξωτερικών χώρων (ξύλο teak). Με τον μέτρο αυτό, σύμφωνα με πηγές του υπουργείου, οι καταναλωτές θα αφήσουν τις εξυπνάδες και θα ανάψουν πάλι το καλοριφέρ , ώστε να καλυφθεί η τρύπα των 6 δις του προϋπολογισμού. Ήδη χάθηκε πολύτιμος χρόνος και δεν εκμεταλλευθήκαμε όσο έπρεπε το απρόσμενο κρύο του Οκτωβρίου , τόνισε χαρακτηριστικά αρμόδια πηγή.\nΑναρτήθηκε από ΜΟΛΩΝ ΛΑΒΕ στις 6:08 π.μ.


Σεμινάριο «Μπαίνοντας στη θέση του άλλου: η τέχνη της ενσυναίσθησης», 18/02/2019 - Κέρκυρα\nΖητούνται πωλήτριες-ταμίες από την Diellas ΕΠΕ\nΜαθήματα Ιαπωνικών 日本語\nΖητείται μηχανικός αυτοκινήτων από εταιρεία ενοικιάσεως αυτοκινήτων\nΖητούνται κοπέλες για εργασία από το κατάστημα Play Opap\nΖητείται αρτοποιός ή βοηθός αρτοποιού\nDinine & Delta Saylox @ Viral, Κάθε Τετάρτη\nΚλειστός ο κινηματογράφος Ορφεύς από 25/7\nΤο Εκπαιδευτικό Ιστιοπλοϊκό Πολεμικού Ναυτικού Ιταλίας στη Μαρίνα Γουβιών, 21-24/08/2019\nΚερδίστε προσκλήσεις για τη συναυλία Χατζηνάσιου με Χορωδία Αχαράβης στο Μον Ρεπό\nΚερδίστε προσκλήσεις για τη συναυλία Γιάννη Πάριου με Γιώργο Κατσαρό στο Παλαιό Φρούριο\n#DEALIFE: για ένα ημιμόνιμο μανικιούρ και πεντικιούρ από την αισθητικό Μαργαρίτα Βλάχου\nΣεμινάριο «Μπαίνοντας στη θέση του άλλου: η τέχνη της ενσυναίσθησης», 18/02/2019\nΠροσθήκη στο ημερολόγιο Επισκέψεις : 1349\nΣεμινάριο με τίτλο:\n«Μπαίνοντας στη θέση του άλλου: η τέχνη της ενσυναίσθησης»\nστο Σχολείο Δεύτερης Ευκαιρίας Κέρκυρας\nΤο Σχολείο Δεύτερης Ευκαιρίας Κέρκυρας διοργανώνει ένα ανοικτό για το κοινό σεμινάριο με θέμα «Μπαίνοντας στη θέση του άλλου: η τέχνη της ενσυναίσθησης». Το σεμινάριο θα πραγματοποιηθεί τη Δευτέρα 18 Φεβρουαρίου 2019 στην έδρα του Σχολείου, στο κτήριο του 7ου Δημοτικού Σχολείου Κέρκυρας (7η πάρ. Δον. Δημουλίτσα 7) και θα το συντονίσει η κ. Αμαλία Καζιάνη, ψυχολόγος, εκπαιδευτικός και υποδιευθύντρια του Σχολείου Δεύτερης Ευκαιρίας Κέρκυρας. Το σεμινάριο θα είναι ανοικτό για το κοινό, κατόπιν αίτησης συμμετοχής, δεν θα χορηγηθεί όμως βεβαίωση συμμετοχής. Οι ενδιαφερόμενοι μπορούν να δηλώσουν συμμετοχή ηλεκτρονικά, στέλνοντας e-mail στο mail@sde-kerkyr.ker.sch.gr ή τηλεφωνικά στο 2661044997 (καθημερινά 5:00-9:00μμ). Οι συμμετέχοντες θα ενημερωθούν τηλεφωνικά σχετικά με την ακριβή ώρα διεξαγωγής του σεμιναρίου.\nΤο Σχολείο Δεύτερης Ευκαιρίας Κέρκυρας είναι διετές δημόσιο, δωρεάν απογευματινό σχολείο ενηλίκων το οποίο χορηγεί απολυτήριο ισότιμο του Γυμνασίου, χωρίς το άγχος των γραπτών εξετάσεων. Απευθύνεται σε Έλληνες πολίτες καθώς και αλλοδαπούς, κατόχους απολυτηρίου Δημοτικού ή ισότιμου τίτλου του εξωτερικού. Στα ΣΔΕ μπορούν να φοιτήσουν επιπλέον όσοι έχουν παρακολουθήσει κάποιες τάξεις του Γυμνασίου, χωρίς να το έχουν ολοκληρώσει.\nΠληροφορίες – εγγραφές καθημερινά 6-8μμ στο τηλέφωνο 2661044997, στην ιστοσελίδα του Σχολείου http://blogs.sch.gr/sdekerk/ και στο e-mail mail@sde-kerkyr.ker.sch.gr


Το Κουτσαβάκι: Ο Τσίπρας αλλάζει τη δομή της κυβέρνησης\nΟ Τσίπρας αλλάζει τη δομή της κυβέρνησης\nΟ Πρωθυπουργός της Ελληνικής Δημοκρατίας Αλέξης Τσίπρας. Φωτογραφία Αρχείου\nΑθήνα, 31 Οκτωβρίου - RIA Novosti, Gennady Melnik. Ο Έλληνας Πρωθυπουργός ο Αλέξης Τσίπρας αλλάζει τη δομή της κυβέρνησης:. Δημιουργεί πέντε νέα υπουργεία και την αλλαγή της δομής των διαφόρων υπουργείων, σύμφωνα με το Αθηναϊκό Πρακτορείο Ειδήσεων \nΤο Συμβούλιο της Επικρατείας (Ανώτατο Διοικητικό Δικαστήριο) έχει εγκρίνει τη μεταρρύθμιση της δομής, οι αλλαγές θα εκδοθούν με δύο προεδρικά διατάγματα.\nΔημιουργείται ένα ξεχωριστό υπουργείο Μεταναστευτικής Πολιτικής, το Υπουργείο ψηφιακής πολιτικής, το Υπουργείο Ενέργειας, το Υπουργείο διοικητικής ανασυγκρότησης, καθώς και το Υπουργείο Τουριστικής Ανάπτυξης, το οποία συγχωνεύθηκε το 2015 με άλλα υπουργεία.\nΔημιουργείται ένα ξεχωριστό υπουργείο Μεταναστευτικής Πολιτικής, το Υπουργείο ψηφιακής πολιτικής, το Υπουργείο Ενέργειας, το Υπουργείο διοικητικής ανασυγκρότησης, καθώς και το Υπουργείο Τουριστικής Ανάπτυξης, το οποίο συγχωνεύθηκε το 2015 με άλλα υπουργεία.\nΣτο Υπουργείο Μεταναστευτικής Πολιτικής μεταφέρονται μια σειρά από λειτουργίες του Υπουργείου Εσωτερικών, μέλη και προσωπικό. Θα είναι ανεξάρτητες υπηρεσίες ασύλου και διαχείρισης των προσφύγων.\nΣε σχέση με την δημιουργία των νέων υπουργείων θα αλλάξουν τα ονόματα σε μια σειρά από υπηρεσίες.\nΟ επικεφαλής της κυβέρνησης θα είναι σε θέση να διαμορφώσει το Υπουργικό Συμβούλιο και να κάνει τις αλλαγές του προσωπικού μετά την υπογραφή των Προεδρικών διαταγμάτων.


Ισχυρές επιδόσεις εμφάνισε στην Ελλάδα κατά το α’ τρίμηνο ο όμιλος ΟΤΕ στην Ελλάδα, με έσοδα υψηλότερα κατά 1,4% από τα επίπεδα προ πανδημίας του α’ τριμήνου 2020, με έσοδα από υπηρεσίες κινητής - αυξημένα κατά 1% εξαιρουμένων των μειώσεων στα τέλη τερματισμού και περιαγωγής, ρεκόρ στις προσθήκες συνδέσεων οπτικών ινών και ισχυρή κερδοφορία, με το προσαρμοσμένο EBITDA (AL) αυξημένο κατά 3,5%.\nΟ όμιλος ανακοίνωσε αύξηση προσαρμοσμένου EBITDA (AL) ομίλου κατά 1,6%, λόγω των ισχυρών επιδόσεων στην Ελλάδα, με διατήρηση του στόχου για τις Αμοιβές των Μετόχων για το 2021 στα 480 εκατ. ευρώ και 0,68 ευρώ ανά μετοχή πληρωτέο μέρισμα τον Ιούλιο.\nΟ πρόεδρος και διευθύνων σύμβουλος του ομίλου ΟΤΕ, Μιχάλης Τσαμάζ, τόνισε σγτο μήνυμά του ότι ο Όμιλος ΟΤΕ ξεκίνησε επιτυχημένα τη χρονιά, σημειώνοντας δυναμικές επιδόσεις και παρότι βάση σύγκρισης ήταν το ισχυρό πρώτο τρίμηνο του 2020, που δεν είχε πληγεί από την πανδημία, κατάφερε να αυξήσουμε τα έσοδα στην Ελλάδα και να ενισχύσει το EBITDA και το περιθώριο κέρδους του. “Συνεχίζουμε την αναπτυξιακή μας πορεία, στηριζόμενοι στην αυξανόμενη ζήτηση για τις υπηρεσίες μας, το τεχνολογικό μας προβάδισμα, αλλά και τον περιορισμό του κόστους. Το 2021 θα είναι μία καθοριστική χρονιά για την ελληνική οικονομία, καθώς η χώρα βγαίνει σταδιακά από την κρίση, επενδύοντας στρατηγικά στον εκσυγχρονισμό των δημόσιων και ιδιωτικών υποδομών και στην ψηφιοποίηση του συνόλου των διαδικασιών. Ο Όμιλος ΟΤΕ είναι, περισσότερο από ποτέ, έτοιμος να συμβάλλει στον μετασχηματισμό της χώρας, έχοντας κάνει σημαντική πρόοδο στο δικό του μετασχηματισμό και την αναδιοργάνωσή του. Θα συνεχίσουμε να ενισχύουμε τις επιδόσεις μας, για να επιτύχουμε ένα ισχυρό 2021, προς όφελος των πελατών, των εργαζομένων, των μετόχων μας, αλλά και της ελληνικής οικονομίας και κοινωνίας”, πρόσθεσε.\nΤα ενοποιημένα έσοδα του Ομίλου OTE παρουσίασαν μείωση 1,2% στο τρίμηνο και διαμορφώθηκαν σε 787,9 εκατ. ευρώ. Στην Ελλάδα, τα έσοδα αυξήθηκαν για δεύτερο συνεχόμενο τρίμηνο, στα 717,0 εκατ. ευρώ παρουσιάζοντας ετήσια αύξηση 1,4% έναντι ενός τριμήνου που είχε επηρεαστεί ελάχιστα από την πανδημία COVID-19. Στη Ρουμανία, τα έσοδα μειώθηκαν κατά 19,9% στα 77,2 εκατ. ευρώ στο τρίμηνο, αντανακλώντας εν μέρει την ασυνήθιστα υψηλή βάση σύγκρισης από τη δραστηριότητα ICT πέρυσι.\nΗ προσαρμοσμένη κερδοφορία EBITDA (AL) του Ομίλου, αυξήθηκε κατά 1,6% σε 301,2 εκατ. ευρώ με το προσαρμοσμένο περιθώριο EBITDA (AL) να διαμορφώνεται σε 38,2%, αυξημένο κατά 100 μονάδες βάσης από το Α’ τρίμηνο του 2020. Στην Ελλάδα, η προσαρμοσμένη κερδοφορία EBITDA (AL) σημείωσε σημαντική αύξηση 3,5%, στα 298,3 εκατ. ευρώ, με προσαρμοσμένο περιθώριο EBITDA (AL) στο 41,6%. Η κινητή στην Ρουμανία κατέγραψε προσαρμοσμένη κερδοφορία EBITDA (AL) 2,9 εκατ. ευρώ λόγω της πίεσης στα έσοδα από υπηρεσίες, συγκεκριμένων προβλέψεων, καθώς και της μετάβασης που βρίσκεται σε εξέλιξη σε ένα επιχειρηματικό μοντέλο αποκλειστικά κινητής τηλεφωνίας με βραχυπρόθεσμους στόχους την επίτευξη του διαχωρισμού και τη διασφάλιση της μελλοντικής ανάπτυξης και κερδοφορίας.\nΟ όμιλος κατέγραψε λειτουργικά κέρδη προ χρηματοοικονομικών και επενδυτικών δραστηριοτήτων ύψους 158,8 εκατ. ευρώ στο α’ τρίμηνο του 2021, αυξημένα κατά 3,9% κυρίως λόγω της βελτιωμένης κερδοφορίας της Ελλάδας. Η φορολογία εισοδήματος του ομίλου κατέγραψε μια επιβάρυνση 48,5 εκατ. ευρώ σε σχέση με τα 40,0 εκατ. ευρώ πέρυσι, κυρίως λόγω της αυξημένης κερδοφορίας στο τρίμηνο. Η πρόσφατα ανακοινωθείσα μείωση του συντελεστή φόρου εισοδήματος δεν έχει ακόμα θεσπιστεί και συνεπώς δεν αντικατοπτρίζεται στα αποτελέσματα.\nΟι προσαρμοσμένες επενδύσεις σε πάγια περιουσιακά στοιχεία ανήλθαν σε 99,9 εκατ. ευρώ μειωμένες κατά 33,9% αντανακλώντας κυρίως τον διαφορετικό ρυθμό στις πληρωμές που σχετίζονται με το τηλεοπτικό περιεχόμενο. Οι επενδύσεις στην Ελλάδα και στην κινητή Ρουμανίας ανήλθαν σε 86,3 εκατ. ευρώ και 13,6 εκατ. ευρώ αντίστοιχα. Στα επόμενα τρίμηνα, αναμένεται αύξηση των επενδύσεων σε πάγια περιουσιακά στοιχεία.\nΓια το 2021, η διοίκηση αναμένει προσαρμοσμένες επενδύσεις ύψους 550 εκατ. ευρώ περίπου, και προσαρμοσμένες ελεύθερες ταμειακές ροές 575 εκατ. ευρώ περίπου. Οι ελεύθερες ταμειακές ροές θα ανέλθουν σε 480 εκατ. ευρώ περίπου, αποτελώντας και τη συνολική αμοιβή προς τους μετόχους για το 2021 (μη συμπεριλαμβανομένων των εσόδων από την πώληση της Telekom Romania), μια αύξηση 20% σε σύγκριση με το προηγούμενο έτος.


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: ΒΑΡΥΣΗΜΑΝΤΗ ΠΑΡΕΜΒΑΣΗ ΤΟΥ ΝΙΚΟΥ ΖΑΧΑΡΟΥ ΣΤΙΣ ΔΗΜΟΤΙΚΕΣ ΕΚΛΟΓΕΣ ΠΑΠΑΓΟΥ-ΧΟΛΑΡΓΟΥ!\nΒΑΡΥΣΗΜΑΝΤΗ ΠΑΡΕΜΒΑΣΗ ΤΟΥ ΝΙΚΟΥ ΖΑΧΑΡΟΥ ΣΤΙΣ ΔΗΜΟΤΙΚΕΣ ΕΚΛΟΓΕΣ ΠΑΠΑΓΟΥ-ΧΟΛΑΡΓΟΥ!\nΛάβαμε και δημοσιεύουμε την επιστολή-παρέμβαση του ...Νέστορα της πολιτικής εν Χολαργώ-Παπάγω, Νίκου Ζαχάρου, ο οποίος μιλάει για πολλούς και για πολλά.\nΕπιστολή : Νίκου Ζαχάρου τ. Δημοτικού Συμβούλου από το 1975 κλπ.,\nΗ απόφαση μου να δημοσιοποιήσω κάποιες αντιλήψεις μου, κάποιες εκτιμήσεις μου που αφορούν την έννοια της Τοπικής Διοίκησης, ν’ αναφερθώ σε κάποια πρόσωπα επώνυμα ή ανώνυμα που ασχολήθηκαν με τις διεκδικήσεις λαϊκών συμφερόντων από το 1975, έχει να κάνει με τις παρακάτω αιτίες :\n- Τα παραπλανητικά, ψευδή και προπαγανδιστικά που πλασάρονται στο κόσμο, υπό μορφή προεκλογικών υποσχέσεων.\n- Η απόκρυψη των βάρβαρων αντιλαϊκών μέτρων που τσακίζουν εδώ και έξι χρόνια εργασία, μισθούς, συντάξεις, που αφορούν και το λαό της πόλης μας.\n- Η εμφάνιση απροσδιόριστου αριθμού υποψηφίων Δημάρχων στη πόλη μας κι όλοι με την ψευδεπίγραφη σφραγίδα του “ακομμάτιστου” και του “ανεξάρτητου”.\n- Η απόκρυψη απ’ όλους των πραγματικών ενόχων και της προαποφασισμένης συνέχισης των αντιλαϊκών μέτρων, με τη μετατροπή εκείνης της ελάχιστης έστω Τοπικής Αυτοδιοίκησης που υπήρχε, σε Τοπική Διοίκηση, όργανο εφαρμογής εντολών και αποφάσεων της Ευρωπαϊκής Ένωσης και των κυβερνήσεων.\n- Και τέλος, η υποκρισία και η ψευδολογία αρκετών προηγούμενων “τοπικών Αρχόντων”, βασιζόμενοι στην έλλειψη ενημέρωσης των κατοίκων της πόλης μας.\nΌλοι σας γνωρίζετε ότι από το 1975 μέχρι σήμερα συμμετείχα στα κοινά του Χολαργού. Για όσους δεν με γνωρίζουν, ας πούμε ότι είμαι πρόγονος της Λαϊκής Συσπείρωσης.\nΑπό τότε μέχρι και σήμερα, κάποια πράγματα δεν έχουν αλλάξει. “Ακομμάτιστοι” και “ανεξάρτητοι” τότε, το ίδιο και σήμερα. Καμιά αναφορά στα χειρότερα προβλήματα της κοινωνίας μας τότε, καλυπτόμενοι από την ορολογία “τοπικά προβλήματα”, το ίδιο και σήμερα. Αλήθεια, υπάρχει αυτός ο διαχωρισμός των προβλημάτων ή είναι η έντεχνη απομάκρυνση του ενδιαφέροντος του κόσμου από τα καθημερινά του προβλήματα;\nΕίμαι όμως υποχρεωμένος να σας δώσω μερικά παραδείγματα του χθες, ώστε ο απλός κόσμος να καταλάβει ότι η μόνη ακομμάτιστη επιλογή είναι να συμπορεύεται με αυτούς που δεν διαχωρίζουν τα καθημερινά προβλήματα σε μικρά και μεγάλα, σε γενικά και τοπικά, αλλά στέκονται απέναντι και ενάντια στις πολιτικές που εξανεμίζουν τα δικαιώματα στη ζωή στη συντριπτική πλειοψηφία του Λαού μας (άρα και των κατοίκων της πόλης μας).\nΠαράλληλα να φρεσκάρω και λίγο τη μνήμη μερικών.\n- Δεν ήταν η διοίκηση του Δημάρχου ΣΟΦΟΚΛΗ ΜΑΝΤΑ στην οποία συμμετείχαν οι “πρόγονοι” της Λαϊκής Συσπείρωσης που πρωτοστάτησε στο σταμάτημα της οικοπεδοποίησης του Υμηττού (κορακοβούνι) και υπωρειών ;\n- Δεν ήταν η ίδια διοίκηση που κάλυψε στο μεγαλύτερο μέρος του Χολαργού την αποχέτευση λυμάτων (1981-1982) ;\n- Ποια διοίκηση εξασφάλισε την ανέγερση των κτιρίων του Γυμνασίου και του Βρεφονηπιακού σταθμού στο Λόφο Τσακού ;\n- Ποιος εξασφάλισε το χώρο ανέγερσης του Δημαρχείου και την προώθηση των Αρχιτεκτονικών διαγωνισμών Δημαρχείου και Κεντρικού Άλσους ;\n- Ποια διοίκηση καθιέρωσε το “Παιδικό Πανυγήρι” που οι μετέπειτα διοικήσεις κατήργησαν ;\n- Ποια διοίκηση εξασφάλισε για τους δημότες μας το χώρο της παιδικής χαράς και του αθλητικού χώρου της οδού Ναυαρίνου, της μικρής πλατείας της οδού Πάτμου, το οικόπεδο της οδού Κωνσταντινουπόλεως και τους αθλητικούς χώρους της οδού Περικλέους ;\n- Δεν ήταν όμως η παραπάνω διοίκηση που έδινε τον αγώνα της για τη διεθνή ύφεση και ειρήνη ; Δεν ήταν ο Σοφοκλής Μαντάς και οι συνεργάτες του που έφτασαν μέχρι τη Ν. Υόρκη για το παγκόσμιο συνέδριο Ειρήνης ;\nΛίγα παραδείγματα από τις ενέργειες στις οποίες συμμετείχαμε, γιατί το θεωρούσαμε υποχρέωση μας για την κάλυψη των στοιχειωδών αναγκών της κοινωνίας της πόλης μας.\nΓια να καταλάβετε όμως τη διαφορά της δράσης μας, ας έρθουμε και σε μερικές αποφάσεις των κατοπινών διοικήσεων (που εμείς καταψηφίσαμε) γιατί αρκετοί απ’ αυτούς σήμερα παρουσιάζονται Σωτήρες του Λαού της πόλης μας.\n- Το 1986 ήρθε στο ΔΣ να ψηφίσουμε αποδοχή του νόμου για τη δυνητική φορολογία προς τους δημότες με εντολή της τότε κυβέρνησης (ονομάστε τους εσείς). Ο νόμος αυτός λίγο εφαρμόστηκε μέχρι σήμερα (αντίτιμο για τη χρήση αθλητικών χώρων, τροφεία παιδικών σταθμών, υπέρογκες χρεώσεις στα νεκροταφεία κλπ) αλλά με την πολιτική της υποχρηματοδότησης φαίνεται να έχει πολύ μέλλον . Σήμερα όμως μετά τον «Καλλικράτη», προβλέπεται ότι αν ένας Δήμος παρουσιάσει έλλειμμα πάνω από 10%, είναι ΥΠΟΧΡΕΩΜΕΝΟΣ να βάλει έκτατη φορολογία στους Δημότες του, να αυξήσει το ΤΑΠ. Κατανοητό ;\n- Όταν ο ΔΗΜΟΣ μας επιλέχτηκε πιλοτικά να ξεκινήσει πρώτος την δημοτικοποίηση των Βρεφονηπιακών Σταθμών, με δική μας παρέμβαση, η πρώτη απόφαση του ΔΣ ήταν αρνητική, γιατί ζητούσαμε νομική και θεσμική κατοχύρωση, ώστε το προσωπικό, οι απαραίτητες προσλήψεις σταθερής εργασίας και λειτουργικά έξοδα, να καλύπτονται από τον κρατικό προϋπολογισμό και να μην φορτωθούν στους δημότες. Μέσα σε δύο βδομάδες επαναλήφθηκε το ΔΣ με κυβερνητική πίεση και πέρασαν την αποδοχή με τις ψήφους της τότε πλειοψηφίας (Κυβέρνηση και Διοίκηση του «πράσινου» ήλιου).\n- Όταν πριν πέντε-έξι χρόνια χρωστούσε ο ΔΗΜΟΣ μας αποδοχές κάποιων μηνών σε συμβασιούχους εργαζόμενους, κάναμε πρόταση στο ΔΣ, να διατεθεί (για ένα μόνο μήνα) το 10% των μισθών ΔΗΜΑΡΧΟΥ, Αντιδημάρχων και Προέδρων Νομικών Προσώπων, που αρκούσε για να πληρωθούν οι εργαζόμενοι. ΑΡΝΗΘΗΚΑΝ και να το φέρουν για συζήτηση! Εδώ όμως πρέπει να μάθει κι ο κόσμος το ρόλο του ελεγχόμενου Συνδικαλισμού. Παρ’ όλο που ενημερώσαμε το σωματείο τους και ζητήσαμε τη συμπαράσταση τους, δεν εμφανίστηκε ούτε ΕΝΑΣ εκπρόσωπος τους! Σκεφτείτε ότι Πρόεδρος τότε του σωματείου των εργαζομένων ήταν σημερινός αξιωματούχος της ΑΔΕΔΥ!\nΑναφέρθηκα σε μερικά παραδείγματα, γιατί είναι αδύνατον ν’ αναφερθούν όλα. Πιστεύω μόνο να έγινε κατανοητό ότι από τους χουντικούς Δημάρχους μέχρι σήμερα, ένας Δήμαρχος πέρασε από τη πόλη μας με τσαγανό και πιστός στους αγώνες υπέρ των συμφερόντων του Λαού της πόλης μας.\nΗ παρουσία του απέδειξε πως απ’ όποια ιδεολογική βάση κι αν ξεκινάει ένας άνθρωπος, αν δεν προσκυνάει τις κυβερνήσεις και παραμένει πιστός στους στόχους της κοινωνικής δικαιοσύνης ενώνει, δημιουργεί συμμαχίες και φέρνει αποτελέσματα.\nΓια αυτό σήμερα καλώ όλους, να μην τους κοροϊδέψουν οι δήθεν «ανεξάρτητοι σωτήρες», αποδεδειγμένα φιλοκυβερνητικοί, που υποβαθμίζουν την ζωή μας και την πόλη μας, να στηρίξουμε την ΛΑΪΚΗ ΣΥΣΠΕΙΡΩΣΗ, στην Περιφέρεια με τον Θ. ΠΑΦΙΛΗ και στον Δήμο μας με τον Γ. ΡΕΜΟΥΝΔΟ.\nΣοκ στα Ιωάννινα: Έκρυβε το πτώμα της θείας του σε μπαούλο επί 3 μήνες για να εισπράττει τη σύνταξή της! - Σοκ στα Ιωάννινα από τη σύλληψη ενός 55χρονου άνδρα, ο οποίος έκρυβε επί τρεις μήνες την νεκρή θεία του σε μπαούλο στο σπίτι της, προκειμένου -όπως υποστ...


Θεωρείο: κοντά μας και το χειμώνα - Άποψη του Νότου\nΑρχική > επικαιρότητα > Θεωρείο: κοντά μας και το χειμώνα\nΘεωρείο: κοντά μας και το χειμώνα\nΑνακαινισμένο & έτοιμο να μας φιλοξενήσει\nΕμείς επισκεφτήκαμε για ακόμη μια φορά το ΘΕΩΡΕΙΟ restaurant-cafe bar, γνωρίσαμε την χειμερινή εκδοχή του και αποφασίσαμε να μοιραστούμε μαζί σας την εμπειρία μας.\nΒρεθήκαμε σε ένα χώρο καλαίσθητο, με άνετη διαμόρφωση και μοντέρνες, λεπτομερώς προσεγμένες, διακοσμητικές πινελιές. Η χαλαρή μουσική υπόκρουση, σε ένταση που δε μας εμπόδισε να συζητήσουμε μεταξύ μας, σε συνδυασμό με το γλυκό φωτισμό να αγκαλιάζει τη πέτρα ήρθαν να πλαισιώσουν την άψογη εξυπηρέτηση.\nΜε τη διακριτική τους παρουσία οι κ. Καργάκης Βασίλης και Ξαγοραράκης Μανώλης, μας έκαναν να αισθανθούμε άνετα και οικεία στο χώρο. Το προσωπικό με φιλική διάθεση, και επαγγελματισμό, φρόντισε να μας εξυπηρετήσει άμεσα και με το καλύτερο τρόπο.\nΚαθίσαμε στον επάνω όροφο και παραγγείλαμε. Απολαύσαμε ήρεμα το ποτό μας ενώ γευτήκαμε ιδιαίτερα καλοστημένα πιάτα, που κατάφεραν να χορτάσουν το μάτι μας και να ικανοποιήσουν τον ουρανίσκο μας. Ξεκινήσαμε με μια δροσερή σαλάτα ενώ συνεχίσαμε με μία γευστική μακαρονάδα κι ένα καλοψημένο και ζουμερό πιάτο ψαρονέφρι. Συνοδεύσαμε το δείπνο μας με το γλυκό κόκκινο κρασί που μας πρότειναν και κλείσαμε με ένα λαχταριστό επιδόρπιο.\nΤο Θεωρείο αποτελεί μια εναλλακτική πρόταση για κάθε ώρα της ημέρας, μιας και παρέχει στον επισκέπτη τη δυνατότητα να πιει το καφέ του, να γευτεί ένα νόστιμο πιάτο είτε απλά να χαρεί το ποτάκι του, με τη παρέα ή την οικογένεια του.\nΗ δική μας βόλτα μας άφησε με τις καλύτερες εντυπώσεις. Δε μένει παρά μια δική σας επίσκεψη, και σας υποσχόμαστε ότι θα πειστείτε κι εσείς ότι πρόκειται για το πιο ατμοσφαιρικό στέκι της πόλης!\nΟι ιδιοκτήττες του restaurant-cafe bar Θεωρείο


Στην Κύπρο το Eurobasket 2025! | typos.com.cy\nΑΘΛΗΤΙΚΑ Στην Κύπρο το Eurobasket 2025!\nΜια ιστορική μέρα ξημέρωσε για τον κυπριακό αθλητισμό και την Κύπρο. Το Διοικητικό Συμβούλιο της FIBA Europe με απόφαση του ανέθεσε στην χώρα μας την διεξαγωγή ενός από τους τέσσερις ομίλους του Ευρωμπάσκετ 2025, με τους αγώνες να πραγματοποιούνται στο στάδιο «Σπύρος Κυπριανού» στη Λεμεσό.\nΠρόκειται για την μεγαλύτερη αθλητική διοργάνωση που θα λάβει χώρα στη Κύπρο, με αστέρια παγκοσμίου βεληνεκούς να έρχονται στη Κύπρο για την διεξαγωγή των αγώνων.\nΗ Κυπριακή Ομοσπονδία Καλαθοσφαίρισης εργάστηκε εντατικά εδώ και πολλούς μήνες για να μπορέσει να φέρει εις πέρας τον μεγάλο αυτό στόχο. Υπήρξε απόλυτη στήριξη εκ μέρους της Πολιτείας, τόσο από την Κυπριακή Κυβέρνηση, τον Κυπριακό Οργανισμό Αθλητισμού, τον Δήμο Λεμεσού και την Κυπριακή Ολυμπιακή Επιτροπή.\nΤο πρωί της Τρίτης (29/03) έγινε η παρουσίαση της Κύπρου στο Μόναχο με το πλήρες πλάνο της υποψηφιότητάς μας, το οποίο έπεισε τους ανθρώπους της Ευρωπαϊκής ομοσπονδίας, δείχνοντας τη δίψα της χώρας μας να διοργανώσει κάτι τόσο σπουδαίο.\nΤονίζεται παράλληλα πως η Εθνική Κύπρου θα αγωνιστεί στο Ευρωμπάσκετ 2025, ως διοργανώτρια χώρα, κάτι που αποτελεί κορυφαίο επίτευγμα για το αντιπροσωπευτικό μας συγκρότημα, αφού θα είναι η μεγαλύτερη διοργάνωση στην οποία θα συμμετέχει. Για πρώτη φορά επίσης θα υπάρξει συμμετοχή Εθνικής Ομάδας οποιουδήποτε ομαδικού αθλήματος, που θα συμμετέχει σε τελική φάση Ευρωπαϊκής διοργάνωσης.\nΗ απόφαση της FIBA Europe για να αναθέσει στην ΚΟΚ την διοργάνωση ενός ομίλου του Ευρωμπάσκετ 2025, δείχνει την πολύ καλή δουλειά που γίνεται στην χώρα μας τα τελευταία χρόνια, αλλά και τις εξαιρετικές σχέσεις εμπιστοσύνης που έχουν κτιστεί ανάμεσα στην ΚΟΚ και την Ευρωπαϊκή ομοσπονδία.


Παγκόσμια Ημέρα Αρχείων | Anatropi News\nΑποκόμματα εισιτηρίων για τις νύχτες με πανσέληνο στην Ακρόπολη 1885 – 1886.\nΤοπογραφική αποτύπωση του Παναθηναϊκού Σταδίου από τον Γερμανό αρχιτέκτονα Ernst Ziller (29 Οκτωβρίου 1867).\nΙδιόχειρος χάρτης Κέας εκπονηθείς από τον Κωνσταντίνο Μάνθο 1860). Ο συντάκτης αναφέρει, με χαρακτηριστική για την εποχή ακρίβεια, τα τοπωνύμια και μικροτοπωνύμια των περιοχών στις οποίες εντόπισε αρχαιότητες.\nΑπόσπασμα από κατάλογο με αρχαιότητες, οι οποίες εξήχθησαν από διάφορες οικίες της Σπάρτης και κατατέθηκαν στο Μουσείο (1872). Συντάχθηκε από τον αρχαιολόγο Παναγιώτη Σταματάκη, πρωτεργάτη στον σχηματισμό των πρώτων αρχαιολογικών συλλογών.\nΒασιλικό Διάταγμα του Γεωργίου Α΄ (2 Φεβρουαρίου 1864) με το οποίο ο Παναγιώτης Ευστρατιάδης διορίζεται Γενικός Έφορος Αρχαιοτήτων (1863 – 1884).\nΣχέδιο εγγράφου του Εφόρου Αρχαιοτήτων Ludwig Ross για την καθιέρωση ωραρίου και γραμματίων εισόδου (εισιτηρίων) στην Ακρόπολη (18 Μαΐου 1835).\nΣχέδιο της πόλης του Άργους, εγκεκριμένο από τον Kυβερνήτη Ιωάννη Καποδίστρια (21 Ιουλίου 1831).\nTags: 1821 Πριν και Μετά World Archives Day ιστορία Παγκόσμια Ημέρα Αρχείων\nΒροχερός και την Πέμπτη ο καιρός σε πολλές περιοχές της χώρας\nΚι αν ξεμείνουμε απ’ τα πάντα;


Σενάρια συνομωσίας για σούπερ διπλά! | Προγνωστικά ποδοσφαίρου bet3.GR\nΣενάρια συνομωσίας για σούπερ διπλά!\nΓια την καθολική Ευρώπη, η σημερινή ημέρα είναι Μεγάλο Σάββατο. Για την ορθόδοξη Ευρώπη, είναι Σάββατο του Λαζάρου.\nΌσο κι αν πλησιάζει το Πάσχα, ένα πράγμα είναι σίγουρο: Τα -πολλά- πρωταθλήματα Αγγλίας και Σκωτίας οδεύουν προς τη λήξη της κανονικής τους περιόδου και όλες οι ομάδες κυνηγούν τους στόχους που έχουν θέσει.\nΣτην Championship Σκωτίας, παρατηρούμε μεγάλη πτώση του διπλού της Νταντί Γιουνάιτεντ στην έδρα της Ινβερνές. Το συγκεκριμένο διπλό υποχωρεί από το αρχικό 2,45 στο 2,22. Η Νταντί Γιουνάιτεντ δεν θέλει ως αντίπαλο στα μπαράζ την Ινβερνές, η οποία τη δυσκολεύει συνέχεια: Στον αμέσως προηγούμενο γύρο, η Ινβερνές κέρδισε μέσα στην έδρα της Νταντί Γιουνάιτεντ με 2-1! Έχει γίνει φανερό ότι προτιμά την Έιρ Γιουνάιτεντ. Την κέρδισε με 2-1 εντός έδρας την αμέσως προηγούμενη εβδομάδα. Η Έιρ Γιουνάιτεντ έχει χτυπηθεί με τραυματισμούς και μοιάζει περισσότερο ευάλωτη το τελευταίο χρονικό διάστημα. Έιρ Γιουνάιτεντ και Ινβερνές είναι ισόβαθμες στην τρίτη θέση, με την πρώτη να έχει την ισοβαθμία με το μέρος της. Ο πιο σίγουρος τρόπος, μετά την τελευταία αγωνιστική της Championship Σκωτίας, να τερματίσει η Έιρ Γιουνάιτεντ τρίτη και η Ινβερνές τέταρτη, είναι να κερδίσει σήμερα η Νταντί Γιουνάιτεντ την Ινβερνές μέσα στο Τάλοχ!\nΣτη League One Σκωτίας, ο άσος της Στενχάουσμιουρ στην εντός έδρας αναμέτρηση με αντίπαλο τη Φόρφαρ υποχωρεί από το αρχικό 2,41 στο 2,30. Η Στενχάουσμιουρ είναι τελευταία και ισοβαθμεί στους 35 βαθμούς με την προτελευταία Μπρέχιν. Υστερεί όμως, όπως καταλάβατε, στην ισοβαθμία. Οπότε θα τα δώσει όλα για νίκη, μήπως και καταφέρει να βρεθεί στα μπαράζ παραμονής με 3 ομάδες της League Two, παρά να υποβιβαστεί κατευθείαν!\nΘα πάμε τώρα σε μία εντελώς διαφορετική περίπτωση. Θα μελετήσουμε δηλαδή την απόδοση ενός γκραν αουτσάιντερ που υποχωρεί και θα την αναλύσουμε. Η απολύτως αποτυχημένη φετινή σεζόν της Φούλαμ ολοκληρώθηκε με έναν αναμενόμενο υποβιβασμό από την Premier League στην Championship Αγγλίας.\nΩστόσο, το διπλό της Φούλαμ στην έδρα της Μπόρνμουθ έχει υποχωρήσει από το αρχικό 4,91 στο 4,75. Παράλληλα, ο άσος του φαβορί, δηλαδή της Μπόρνμουθ, ανεβαίνει από το αρχικό 1,63 (όντως πολύ χαμηλός άσος για τα “κυβικά” της) στο 1,70. Τι έχει συμβεί: Μετά τις ήττες από τις Λέστερ και Μπάρνσλεϊ, η Μπόρνμουθ απώλεσε τη δυνατότητα να κατακτήσει την έβδομη θέση της Premier League, που υπό προϋποθέσεις κατάκτησης του FA Cup από τη Μάντσεστερ Σίτι, δίνει εισιτήριο στο Europa League της επόμενης σεζόν.\nΗ Μπόρνμουθ παρουσιάστηκε αδιάφορη στον αγώνα με την Μπέρνλι και ηττήθηκε με 3-1 (έχει, άρα, ήδη μία εντός έδρας ήττα το τελευταίο διάστημα) και χρειάστηκε να διασκεδάσει τις εντυπώσεις στο θριαμβευτικό εκτός έδρας 5-0 επί της Μπράιτον. Δεν θα μας έκανε εντύπωση αν η Φούλαμ έκανε το σούπερ διπλό, που “πληρώνει” δυνατά! Θα ήθελαν στη Φούλαμ να αποχαιρετήσουν την Premier League με το κεφάλι ψηλά!\nΓια τους πιο… σιγουράκηδες, το Χ2 της Διπλής Ευκαιρίας (ισοπαλία ή Φούλαμ), προσφέρεται σε 2,20 απόδοση στην BetStars!\nΕπίσης, στη Slovak Super Liga, η Ντουνάισκα Στρέντα φιλοξενείται στην έδρα της Ζέμπλιν Μιχάλοβτσε στην πέμπτη αγωνιστική των πλέι-οφ τίτλου και το διπλό της υποχωρεί από το αρχικό 2,23 στο 2,12. Η Ντουνάισκα Στρέντα είναι δεύτερη στη βαθμολογία. Το πρωτάθλημα έχει κριθεί και μαθηματικά, 6 αγωνιστικές πριν το τέλος: Το έχει κατακτήσει η Σλόβαν Μπρατισλάβας. Ωστόσο, η Ντουνάισκα Στρέντα είναι ικανότατη εκτός έδρας και θέλει να διατηρήσει το ευρωπαϊκό εισιτήριο για το Europa League, που κρατά ήδη στα χέρια της.\nΣΤΟΙΧΗΜΑ ΠΡΟΓΝΩΣΤΙΚΑΠΤΩΣΕΙΣ ΑΠΟΔΟΣΕΩΝΣενάρια συνομωσίας για σούπερ διπλά!


Ηλεκτρική Σκούπα FX9 - FX9 Animal & FX9 Allergy | AEG\nΗ FX9 επαναπροσδιορίστηκε εξολοκλήρου ώστε να ανταποκρίνεται στις ανάγκες του σύγχρονου τρόπου ζωής. Αντιπροσωπεύει μια νέα εποχή στο καθάρισμα, και κάθε κομμάτι της έχει σχεδιαστεί από την αρχή.\nΣχεδιασμένη για τον σύγχρονο τρόπο ζωής\nΣχεδιασμένη για το σύχρονο τρόπο ζωής.\nΑπαλλάξτε το σπίτι σας από τις τρίχες και τις οσμές των κατοικίδιων με την ηλεκτρική σκούπα που σχεδιάστηκε για τον σημερινό τρόπο ζωής.\nΣχεδιασμένη για τον σημερινό τρόπο ζωής. Σφραγίζει τη σκόνη και καθαρίζει τον εξαγόμενο αέρα σε 5 βήματα με κορυφαίο φιλτράρισμα μικροσωματιδίων, βοηθώντας στην καθαρότητα του αέρα στο σπίτι σας.\nΧωρίς συμβιβασμούς με τη Νέα AEG FX9\nΣυνδυάσαμε την ισχύ και απόδοση μιας συμβατικής ηλεκτρικής σκούπας με την απλότητα μιας επαναφορτιζόμενης σκούπας, ώστε να καθαρίζετε το σπίτι σας με μία μόνο φόρτιση.* Ισχυρή και ευέλικτη ώστε να είναι η μόνη ηλεκτρική σκούπα που θα χρειαστείτε ποτέ.\n*Στη ρύθμιση μέγιστης ισχύος, καθαρίζει έως και 80 m2 δαπέδου με μία φόρτιση και πληροί τις απαιτήσεις οικολογικής σχεδίασης της οδηγίας ΕΕ 2009/125/EΚ για τις ηλεκτρικές σκούπες με καλώδιο σε χαλιά.\nΜε τη μοναδική ευέλικτη κύρια μονάδα, μπορείτε να καθαρίσετε κάθε εκατοστό του σπιτιού σας - από κάτω από τα χαμηλά έπιπλα μέχρι τις υψηλές γωνίες στο ταβάνι. Η FX9 προσαρμόζεται σε όλες τις επιφάνειες και τα έπιπλα στο σπίτι σας, χάρη στον ενσωματωμένο σωλήνα που μπορείτε να τραβήξετε έξω και το έξυπνο εργαλείο 3 σε 1.\nΤο ιδανικό ύψος για όλους. Με τον τηλεσκοπικό σωλήνα της FX9, το ύψος ρυθμίζεται όπως σας εξυπηρετεί. Με τη μοναδική συρόμενη κύρια μονάδα και το χαμηλό της κέντρο βάρους, η FX9 είναι ελαφριά στο χέρι, ισορροπημένη και εύκολη στους ελιγμούς.\nΚάντε ένα διάλειμμα - οπουδήποτε\nΧάρη στον σχεδιασμό της FX9 που της επιτρέπει να στέκεται μόνη της, μπορείτε να τοποθετήσετε τη σκούπα σε όρθια θέση όποτε χρειαστεί, για να είναι έτοιμη για να συνεχίσει το καθάρισμα όποτε θέλετε.\nΗ σκόνη δεν έχει που να κρυφτεί\nΗ ισχυρή μπάρα φωτός του ακροφυσίου τονίζει τα σωματίδια σκόνης στο σπίτι σας για να τα βλέπετε και φωτίζει τα σκοτεινά σημεία, όπως κάτω από τα έπιπλα.\nΈξυπνη ισχύς και απόδοση. Με την Αυτόματη Λειτουργία*** της FX9, ρυθμίζονται αυτόματα η ροή αέρα και η απορρόφηση, για να ταιριάζουν στην επιφάνεια που καθαρίζετε και να βελτιστοποιηθεί η απορρόφηση της σκόνης.\n***Σε επιλεγμένα μοντέλα.\nΗ πλήρης σειρά FX9\nFX9 ΜΕ ΑΥΤΟΜΑΤΗ ΛΕΙΤΟΥΡΓΙΑ\nΑυτό το μοντέλο διαθέτει την Αυτόματη Λειτουργία και περιλαμβάνει το έξυπνο εργαλείο 3 σε 1 και τον σωλήνα πολλαπλών γωνιών.\nΑπομακρύνετε τις τρίχες και τις οσμές των κατοικίδιων. Αυτό το μοντέλο διαθέτει Αυτόματη Λειτουργία και περιλαμβάνει εργαλείο 3 σε 1, σωλήνα πολλαπλών γωνιών, ακροφύσιο κατοικίδιων και ελαστικό ακροφύσιο.\nΓια καθαρό αέρα στο σπίτι σας. Διαθέτει Αυτόματη Λειτουργία και περιλαμβάνει εργαλείο 3 σε 1, σωλήνα πολλαπλών γωνιών, ακροφύσιο κρεβατιού και ακροφύσιο βελουτέ.


Online Παιχνίδι Γη του χρυσού. Παίξτε το παιχνίδι online δωρεάν Γη του χρυσού. Κατεβάστε το παιχνίδι Γη του χρυσού. Παιχνίδια Κορίτσια - gr.zazaplay.com\nΝέοι εραστής του συνόλου που είναι νέο και ενδιαφέρον έχει σταλεί στη χώρα του χρυσού. Υπάρχουν πολλές αρχαίες πυραμίδες και ανασκαφές. Θέλει να δει με τα μάτια σας.\n© sgames.org -. Δωρεάν online παιχνιδιών Γη του χρυσού () σε απευθείας σύνδεση κόσμο παιχνιδιού παιχνίδι λάμψης Γη του χρυσού για δωρεάν. Μην ξεχάσετε να αξιολογήσετε αυτό το παιχνίδι Γη του χρυσού και να μοιραστούν αυτό το παιχνίδι με τους καλύτερους φίλους σας.\nΠαιχνίδι Γη του χρυσού σε απευθείας σύνδεση\nΠεριγραφή του παιχνιδιού Γη του χρυσού γραμμή. Πώς να παίξετε το παιχνίδι online Νέοι εραστής του συνόλου που είναι νέο και ενδιαφέρον έχει σταλεί στη χώρα του χρυσού. Υπάρχουν πολλές αρχαίες πυραμίδες και ανασκαφές. Θέλει να δει με τα μάτια σας. Θα πρέπει να συλλέγουν το κορίτσι του δρόμου, σηκώστε το κοστούμι της, το οποίο θα είναι βολικό για να ταξιδέψει.\nΓη του χρυσού ( Ψηφοφορίες23, Δευτεροβάθμια Βαθμολογία: 4.04/5)


Άγιος Ιωάννης ο Δαμασκηνός - Άγιος Κοσμάς ο Μελωδός - Romiosyne\nΟ Άγιος Ιωάννης ο Δαμασκηνός γεννήθηκε στη Δαμασκό από χριστιανούς γονείς το τέλος του 7ου αιώνα. Ο πατέρας του, Σέργιος Μανσούρ, είχε το αξίωμα του λογοθέτη (αρχιγραμματέα) και αντιπροσώπου των χριστιανών στους Άραβες χαλίφες. Επειδή ήταν πλούσιος, υιοθέτησε ένα ορφανό από τα Ιεροσόλυμα, τον Κοσμά, τον μετέπειτα μελωδό και επίσκοπο Μαϊουμά της Γάζας. Την εκπαίδευση και των δύο ανέθεσε σ’ ένα διδάσκαλο, πού ονομαζόταν κι εκείνος Κοσμάς, καταγόταν από την Καλαβρία της Ιταλίας, και είχε αγοραστεί ως αιχμάλωτος δούλος από την αγορά της Δαμασκού. Αυτός τους δίδαξε την θύραθεν και την χριστιανική παιδεία. Μετά το θάνατο του πατέρα του, ο Ιωάννης ανέλαβε το αξίωμα του λογοθέτου στην υπηρεσία του Χαλίφη Χισάμ (724). Από τη θέση αυτή προστάτεψε πολλές φορές τους χριστιανούς, παρά τους γογγυσμούς των μουσουλμάνων.\nΤο 763 ο Ιωάννης και ο Κοσμάς πήγαν στη Λαύρα του Αγίου Σάββα, στην οποία ήταν ήδη ο διδάσκαλος τους Κοσμάς. Σύμφωνα με την μοναχική τάξη ο Ιωάννης εμπιστεύτηκε τον εαυτό του σ’ ένα έμπειρο γέροντα μοναχό, ο οποίος για να τον δοκιμάσει του απαγόρευσε να ενασχολείται στο εξής με την θύραθεν παιδεία, πού είχε πάρει στον κόσμο. Του επέβαλε να «ασκεί σιωπήν μετά συνέσεως». Τον κανόνα αυτό τήρησε ο Ιωάννης μέχρι ότου κάποιος φίλος του μοναχός του ζήτησε να συνθέσει ένα επιθανάτιο άσμα για τον αδελφό του, πού είχε πεθάνει. Τότε έγραψε ο Ιωάννης το νεκρώσιμο ιδιόμελο του Γ΄ ήχου, στο οποίο τονίζει τη σχετικότητα των ανθρώπινων πραγμάτων, πού δε συνοδεύουν τον άνθρωπο μετά το θάνατο «πάντα ματαιότης τα ανθρώπινα, όσα ούχ υπάρχει μετά θάνατον· ου παραμένει ο πλούτος, ου συνοδεύει η δόξα· επελθών γαρ ο θάνατος, ταύτα πάντα εξηφάνισται. Διό Χριστώ τω αθάνατω Βασιλεί βοήσωμεν· τον μεταστάντα εξ ημών ανάπαυσον ένθα πάντων εστίν ευφραινομένων η κατοικία». Όταν ελέγχτηκε από τον γέροντά του για την παρακοή, έδειξε τόση ταπείνωση και υπακοή, ώστε κατασυγκινημένος του έδωσε την ελευθερία για ενασχόληση στις πνευματικές μελέτες.\nΑργότερα ο Ιωάννης χειροτονήθηκε σε πρεσβύτερο και παρέμεινε στη Μονή του Αγίου Σάββα μέχρι το θάνατό του, την 4η Δεκεμβρίου του 749, ημέρα κατά την οποία τελείται και η μνήμη του. Ο Κοσμάς χειροτονήθηκε επίσκοπος Μαϊουμά της Γάζας. Τις πληροφορίες αυτές αντλούμε από το βίο του Οσίου, πού γράφτηκε τον 11ο αιώνα στην αραβική, μεταφράστηκε τον 12ο στην ελληνική και επεξεργάστηκε από τον πατριάρχη Ιεροσολύμων Ιωάννη Μερκουρόπουλο (1156) στην μορφή, πού μας σώζεται σήμερα.\nΗ διδασκαλία της ορθόδοξης εκκλησίας για τις εικόνες είναι βασικά του Ιωάννου του Δαμασκηνού. Την εκθέτει στους «τρεις λόγους υπέρ των αγίων εικόνων». Σύμφωνα μ’ αυτή η εικόνα είναι αναπαράσταση ενός πρωτοτύπου. Μεταξύ πρωτοτύπου και αντιτύπου υπάρχει πάντοτε μια σχετική διαφορά. Υπάρχει διαφορά π.χ. μεταξύ ενός ανθρώπου ως ζωντανού προσώπου και μεταξύ της μορφής του σ’ ένα πορτραίτο. Αυτό ισχύει πολύ περισσότερο, όταν πρόκειται ν’ αναπαραστήσει κανείς άυλα πράγματα, όπως είναι το Θείο. Ενώ το Θείο είναι άυλο, του δίνουμε κατ’ ανάγκη ανθρώπινες ιδιότητες, πρόσωπο, χέρια, πόδια κ.α., για να μπορέσουμε να το αντιληφθούμε κάπως. Αναπαριστάμε δηλαδή το Θείο ανθρωποπαθώς (με ανθρώπινες ιδιότητες, το πλησιάζουμε στις δικές μας αντιληπτικές δυνατότητες), προκειμένου να μπορέσουμε να αναχθούμε στο πρωτότυπο. Συγκαταβαίνει ο Θεός, για να ανέβει ο άνθρωπος. Αυτό συμβαίνει πολύ περισσότερο με τον ενανθρωπήσαντα Κύριο και τους αγίους του, πού τους είδαμε. Επειδή ακριβός είδαμε τον Κύριο και τους αγίους, έχουμε τη δυνατότητα να τους αναπαραστήσουμε. Μέσω της αναπαραστάσεως, μέσω της εικόνας. Ο ρόλος όμως της εικόνας στην Εκκλησία δεν είναι μόνο λατρευτικό αλλά και διδακτικό. Αν οι αλήθειες της πίστεως γίνονται κτήμα του πιστού με το κήρυγμα και την ακοή μπορούν πολύ περισσότερο να εισχωρήσουν στο νου του και με την εικόνα και την όραση. Η εικόνα είναι μια σιωπούσα βίβλος» είναι το «ευαγγέλιον των αγραμμάτων», διδάσκει χωρίς να μιλάει. Από τα παριστανόμενα πρόσωπα, στο μεν Θεό αποδίδουμε λατρεία, στην Παναγία όμως και στους Αγίους τιμή και σεβασμό. Τιμή απονέμουμε και στα λείψανα των Αγίων, επειδή είναι φορείς της θείας χάρης. Αυτό δεν ισχύει για ορισμένα αντικείμενα, ζώα και το πρόσωπο του δαίμονα, πού ορισμένες φορές εικονίζονται στις εικόνες.\nΕκτός από τη θεολογία του για τις εικόνες, ο Άγιος Ιωάννης Ο Δαμασκηνός πρόσφερε στην εκκλησία και στην ποίησή του. Μαζί με τον Κοσμά τον Μελωδό και τον Ανδρέα Επίσκοπο Κρήτης τον Ιεροσολυμίτη είναι ο εισηγητής εκκλησιαστικού ποιητικού είδους των κανόνων, πού αντικατέστησαν τον ύμνο. Συνέθεσε πολλούς κανόνες σε ρυθμοτονικό (βυζαντινό) μέτρο και λίγους προσωδιακό (αρχαίο) βυζαντινό. Στους κανόνες και τα άλλα τροπάριά του έχει εκθέσει με ποιητικό και πολύ καταληπτό ύφος όλη τη δογματική θεολογία της ορθόδοξης εκκλησίας. Οι εκφράσεις στην ποίησής του είναι σύντομες και ρυθμικές, ώστε να αποστηθίζονται εύκολα από τους πιστούς, πού δεν έχουν πολλές γλωσσικές και θεολογικές γνώσεις.


Το βάρος στην ψυχολογική αποφόρτιση και την ηρεμία δίνει όλες τις τελευταίες μέρες ο Ουζουνίδης – Τα τετ α τετ, οι αντιδράσεις στα λάθη και η άδεια για τα Χριστούγεννα. Το Sport24 έχει το ρεπορτάζ.\nΕίναι αλήθεια πως δεν συνέβησαν και λίγα στην ΑΕΚ αυτόν τον «καταραμένο» Νοέμβριο. Τα απανωτά στραβά αποτελέσματα, το βαρύ κλίμα στα αποδυτήρια, η ένταση εντός και εκτός γηπέδου, οι εξελίξεις με τους τρεις «κομμένους», δημιούργησαν ένα μείγμα εκρηκτικό. Και όλα αυτά, συν την άμεση ανάγκη για αναστροφή της κατάστασης με αποτελέσματα, έβαλαν στους ποδοσφαιριστές της ΑΕΚ ένα βαρύ ψυχολογικό φορτίο.\nΜάλιστα για εκείνους που γνωρίζουν πολύ καλά πρόσωπα και πράγματα στα Σπάτα, το μεγαλύτερο πρόβλημα της Ένωσης, πριν από το ματς με την Ξάνθη, ήταν κυρίως η τεράστια πίεση αλλά και η ένταση που είχαν οι ποδοσφαιριστές. Γι αυτό και ο Μαρίνος Ουζουνίδης, τόσο πριν, όσο και κατά την διάρκεια, όσο και ακόμα και μετά το παιχνίδι, έριξε όλο το βάρος στην δουλειά πάνω στην ψυχολογία των παικτών της ΑΕΚ.\nΟ Εβρίτης τεχνικός μίλησε για αρκετή ώρα με τον Μάρκο Λιβάγια, λίγες ώρες πριν από την σέντρα. Όχι τόσο για να του εξηγήσει τους λόγους που δεν θα τον ξεκινούσε στη βασική ενδεκάδα. Αυτό είναι κάτι που έτσι κι αλλιώς δεν κάνει ο Ουζουνίδης. Κυρίως η κουβέντα είχε να κάνει με την ψυχολογία του Κροάτη επιθετικού και την αποφόρτιση από την ένταση και τη νευρικότητα.\nΤο ίδιο άλλωστε θέλησε να κάνει ο τεχνικός της ΑΕΚ και συζητήσεις πιο σύντομες, μ’ άλλους παίκτες της ομάδας, οι οποίοι ξεκίνησαν αρχικό σχήμα. Επίσης κατά την διάρκεια του παιχνιδιού με την Ξάνθη, ο Ουζουνίδης σε κάθε επιθετική προσπάθεια που γινόταν σωστά και όπως είχε σχεδιαστεί, αλλά έμενε ημιτελής, χειροκροτούσε και εμψύχωνε τους ποδοσφαιριστές του. Προσπαθώντας να τους διώξει το άγχος.\nΗ νίκη που τελικά ήρθε στο ματς με την Ξάνθη, επανέφερε την ηρεμία. Και αυτό φάνηκε στο κλίμα που υπήρχε στην χθεσινή (3/12) προπόνηση στα Σπάτα. Αυτή την ηρεμία και αυτό το κλίμα, ο Ουζουνίδης δεν ήθελε να το χαλάσει, αλλά επεδίωξε να το ενισχύσει. Δεν έκανε καμία ποδοσφαιρική κουβέντα για όσα έγιναν ή δεν έγιναν κατά την διάρκεια του παιχνιδιού.\nΑντιθέτως ανακοίνωσε στους παίκτες την άδεια που θα πάρουν για τα Χριστούγεννα. Κάτι που είναι πολύ σημαντικό για την ψυχολογία των ποδοσφαιριστών, ειδικά των ξένων, καθώς θα έχουν την ευκαιρία να περάσουν μέρες με τις οικογένειες τους. Οι «κιτρινόμαυροι» θα είναι ελεύθεροι από τις 23 Δεκεμβρίου, αμέσως μετά το ματς με τον Λεβαδειακό, μέχρι το Σάββατο 29 του μηνός.


Pegasus® Ταπέτο NBR (183x61x1.5 cm) Μαύρο\nΚατασκευασμένο από απαλό υλικό NBR και με άνετες διαστάσεις, αυτό το ταπέτο γυμναστικής Pegasus® αποτελεί μία ιδανική επιλογή για ασκήσεις εδάφους. Διαβάστε Περισσότερα\nPegasus® Ταπέτο NBR (183x61x1.0 cm) Μπλε\nPegasus® Ταπέτο NBR (183x61x1.0 cm) Μαύρο\nΑυτό το βαρύ Δάπεδο Προστασίας είναι κατασκευασμένο από υψηλής ποιότητας καουτσούκ και αποτελεί ιδανική επιλογή για γυμναστήρια όπως χώρους άρσης βαρών και crossfit. Έρχεται σε μαύρο... Διαβάστε Περισσότερα\nΑυτό το βαρύ Δάπεδο Προστασίας είναι κατασκευασμένο από υψηλής ποιότητας καουτσούκ και αποτελεί ιδανική επιλογή για γυμναστήρια όπως χώρους άρσης βαρών και crossfit. Έρχεται σε μαύρο...\nPegasus® Ταπέτο NBR με Κρίκους (183x61x1.5 cm) Μπλε\nΚατασκευασμένο από απαλό υλικό NBR και με άνετες διαστάσεις, αυτό το ταπέτο γυμναστικής Pegasus® αποτελεί μία ιδανική επιλογή για ασκήσεις εδάφους. Διαθέτει κρίκους για εύκολη αποθήκευση... Διαβάστε Περισσότερα\nΚατασκευασμένο από απαλό υλικό NBR και με άνετες διαστάσεις, αυτό το ταπέτο γυμναστικής Pegasus® αποτελεί μία ιδανική επιλογή για ασκήσεις εδάφους. Διαθέτει κρίκους για εύκολη αποθήκευση...\nPegasus® Ταπέτο NBR (183x61x1.5 cm) Μπλε